Tuchun Hakha Le Thantlang Khuapi Ah Ralhrang An Cawlcangh Ning Cu An Lor Kho Ve Taktak — Salai Ephraim Thawngpang\nTuchun Hakha Le Thantlang Khuapi Ah Ralhrang An Cawlcangh Ning Cu An Lor Kho Ve Taktak\nSalai Ephraim September 17, 2021\nSAC mithat phu nih Hakha le Thantlang ah thil an fir, inn an boh.NUG nih September 7 i Myanmar ramhuap D-DAY a thanh hnu Hakha le Thantlang khuapi chung um khuami cheukhat hna cu an zaam i, SAC mithat phu nih khuami hna thilri an fir, inn tiang an boh tiah khuami hna sin in thawng kan theih.\nHi kong he pehtlai in Thantlang khuami pakhat nih, “Khuachung ah meithal le bomb thawng theih hnu in khuami a tam deuh cu Mizoram lei ah an zaam. Tawh rem tein an hrenh mi inn cheukhat cu SAC ralhraang nih an bouh i an thilri zei mawzat an laak. An fir bik mi cu inn zuat satil an si. Anmah nawl in an tlaih, an thah hna.\nA taang mi kanmah nih le zei ti vun ti awk an that lo ca ah a zoh tu in kan zoh sawh ko hna. An fir mi le an laak mi hi a tam ngai cang,” tiah a chim. Thantlang khuapi chung lawng ah an laak mi hi vok le ar an si i, an riahnak hmun ah an duh poh in an thah, an ei. Keimah ka hmuhnak hmanh ah an vok le ar an thah mi hi 20-30 poh cu a si cang tiah a cunglei minung nih a chimchap.\nCun, Hakha khuapi chung ah SAC nih inn an bouh I thilri an fir mi a um tiah khuami sin in kan theih. Khuami pakhat nih, “Nihin September 17 Hakhathar Lungphun tlang ah bomb le meithal thawng kan theih. Thawng a daih dih hnu caan zeimaw zat ah inn pakhat an boh i a chung a ummi facang tun le ar 7 hrawng an laak kan hmuh.\nCun, mehhaang tamhmoih khachuan sen, khachuan raang zong tam ngai an fir,” tiah a chim.NUG nih D-Day a thanh hnu Hakha Thantlang khuapi chung ah nifatin zaan fatin in Bomb le meithal thawng theih peng a si. Bomb le meithal an duh poh in an puah, an kah ruang ah inn le lo a rawk mi a tam lawng si loin khuami hliam tuar zong an um cang.\nCredit: The Hakha Post\nTagged Tuchun Hakha Le Thantlang Khuapi Ah Ralhrang An Cawlcangh Ning Cu An Lor Kho Ve Taktak\nMatupi Ah Ralhrang Pa Khat Nih An Bawi Bohmu Thih Lak In A Kah Thah →\n← Tuchun Ah Zahnaktlang Lei A Kal Mi Siang Lian Hmung Te A Hawi Le Motor Kah A Si


Hluttaw Chairman Pu Zo Bawi Nih Cenghngia Kap Mi Phaisa A Pek Duh Than Hna Lo — Salai Ephraim Thawngpang\nHluttaw Chairman Pu Zo Bawi Nih Cenghngia Kap Mi Phaisa A Pek Duh Than Hna Lo\nChin ramkulh cozah nih nikum ah satil sehtu cenghngia a kap kho i a van chuahpi kho mi cu tangka thong sawmnga laksawng kan in pek hna lai tiah media in thawng an rak thanh nain a taktak ah an pe kho than lo.\nSatil a sehtu cenghngia a kap kho i a lu le a mei he a van chuahpi khotu cu laksawng tangka thong sawmnga kan in pek hna lai an ti ca ah kan khua caw a seh mi cenghngia ka kah i ka van chuahpi nain Chin cozah nih ‘kan ceih mi a si ko nain laksawng kan pe kho than lo’ an ka ti, tiah Hakha peng Langpho khuami Pa Peng nih Februay 15 ah The Hakha Post ah a chim.\nHluttaw nih kan ceih nain a tuanchuaktu ding Uknak lei Zung (Htwe oh) lei nih an tuah khawh lo ca ah kan pek khawh hna lo mi a si” tiah Hluttaw Chairman Pu Zo Bawi nih The Hakha Post ah a chim.\nHi kong he pehtlai in Pa Peng nih Cozah nih tha tein media ah an thanh mi a si i an pek khawh rua lai tiah kan ruah. Cun tangka duh ah si lo in kan satil an seh tuk tik ah khuate lei ah kan ton mi hi cozah zong nih kan theihpiak ve hna seh ti kan duh tiah a chimchap.\nTagged Hluttaw Chairman Pu Zo Bawi Nih Cenghngia Kap Mi Phaisa A Pek Duh Than Hna Lo\nThinphang: August 19 Ni Cu Halkha Khuapi Chungah Zei Bantuk Tahhram Nak Dah A Phan Te Lai? →\n← NLD cozah a kai hnu ah Kan Hakha NLD nih Chinmi/Chinram caah zei an tuah timi hi zoht’ih hna usih.


CHINMI CAAH THANWNGPANG TTHATUK A CHUAK CANG – The Chinlung Post\nCHINMI CAAH THANWNGPANG TTHATUK A CHUAK CANG\nDecember 16, 2020 admin Chin 0\nAA hriamtlai nih an tlaih mi Salai Aung Soe cu thla 4 hnu ah an thlah than cang. AA hriamtlai nih an tlaih mi Chin pa Salai Aung Soe cu thla 4 le ni 16 hnu ah an thlah than i, dam tein Paletwa a phan, tiah kan theih.Salai Aung Soe hi 2020 July 29 ah AA hriamtlai nih an tlaih i, 2020 December 15 zaanlei suimilaam 1:00 hrawng ah an thlah than hi a si.\nSalai Aung Soe an tlaih hi thla 4 leng a rau cang. An tlaihka le an hren chung vialte AA hriamtlai upa hna nih kan tlai lo tiah an i pheh peng. Zei si poh ah, KACC nih Salai Aung Soe a luat than mi kong ah chungkhar ai-awh in kan i lawm i, a luat nakding ca ah a kan bawmtu vialte cung zong ah lunglawmhnak kan langhter,” tiah KACC nih 2020 December 16 ah cathanh an chuah.\nChin Ramkulh Paletwa Peng le Rakhine Ramkulh chung ah ralkap le AA hriamtlai hna buaibainak chirhchan in a ruang um lo le sualnak a ngei lo mi khuami tlaih mi hna Myanmar ralkap nan si zong ah, AA hriamtlai nan si zong ah a ran khawh chung in kan thlahpiak hna u, kan in nawl,” tiah cathanh ah an tialchih.\nHi kong ah KACC le RRCCI in Chimphuannak Nawlngeitu Mai Nang Wai nih, “December 12 lio ah khan AA lei nih Salai Aung Soe chungkhar a thli in an rak chawnh hna i, kan rak thlah lai an ti. Cu tik ah chungkhar nih aa naihniamnak bik tiang an va don i, December 15 chun suimilaam 1:00 ah Paletwa a phanh hi a si. Atu tiang ahcun hliamhma a ngeih le ngeih lo zong kan thei rih lo. Kan theih ning ahcun a dam ko an ti.\nAmah he bia kan i ruah kho rih lo i, zeihmanh tling tein kan thei kho rih lo,” tiah The Hakha Times ah a chim.Salai Aung Soe le a hawile minung 3 cu AA hriamtlai nih July 28 ah an rak tlaih hna i, a hawile cu tuan ah an thlah than hna nain, Salai Aung Soe cu thla 4 hnu lawng ah an thlah hi a si, tiah kan theih. Credit: The Hakha Times.\nTHAWNGPANG THAR. US PRESIDENT KAN NGEI TE LAI LO\nKAN LAI PASTOR REV BAK NIH BIDEN CAAH VOI TAMTUK BAWMHNAK ATHAWH


Goodnews – Tu tiang sii an serh khohlo zawngah mah bantuk thawngpang vun thei cu hna a ngam tak tak\nTu tiang coronavirus sii an ser khawh lo mi nih vawleicung ramkip thlalau in a chia, natein coronavirus thah khohtu Mask an ser mi nih mipi hna a ngamter ngai. Coronavirus sii tampi an ser cang, saram ah cung a tha ngai natein minung ah zeibantuk in dah rian a ttuan ning a si tiin trail an tuah lio. Mah sii an sermi hna hi a tlawmbik ah kumkhat hrawng a rau ding mi khi a si.\nSii an serhkhawh hlangah mah bantuk in mask, coronavirus a that khawhtu an ser khawh mi cu thawngpang tha tak tak a si. Scientist of Kentucky nih cun medical face mask thar, novel coronavirus that khohtu le tlaih khohtu (Capture and kill the novel coronavirus) an ser khawh ti an chim. Novel Coronavirus hi S- Protein spikes nih a khuh, mah hmangin minung cells ah a lut tawn. Mah mask thar ah hin a hmai lei ah coronavirus a tlaih khawhtu a um lai i, mah nih cun Coronavirus kha a that thluamah ko lai\nMah mask hi an ser thluahmah lio a si i, a tlamtling tak tak ah cun millions of frontline healthcare workers pawl nih an hmang khawh cang lai. Dr. Dibakar Bhattacharya professor of chemical engineering university of Kentucky, nih LEX 18 ah a chim ning ah cun Face Mask thar hi a a pante i kan ser i, mah mask nih coronavirus a tlaih cangka in a zawng kha a thleng lengmang lai tiin a chim. University of Kentucky nih covid dohnak ding caah National Science foundation sin in $150,000 grant an hmuh. Source- Dailymail.co.uk, 16:50 BST, 18 May 2020\nResearchers are developing a new face mask with a membrane that would attach to to the ‘s-protein’ spikes on the outside of the novel coronavirus The mask would capture the virus, separating the number of particles in the air that could spread to other people, and kill it\nBe the first to comment on "Goodnews – Tu tiang sii an serh khohlo zawngah mah bantuk thawngpang vun thei cu hna a ngam tak tak"


Breaking : US Lainu Aa Sum Kho Ve Ti Lo. – Kawltu Team\nBreaking : US Lainu Aa Sum Kho Ve Ti Lo.\n← Trump Fans Pawl cu Meithal He Bak Vote Thlaknak Hmun ah an Um Cang.\nBiden Caah Thawngpang Chia Tak Tak. →


Hakha ah Steel riantuantu pakhat an tlaih, a Motor an hrawh, an velh i a tangka an chuh – Hakha Cherry\nHakha ah Steel riantuantu pakhat an tlaih, a Motor an hrawh, an velh i a tangka an chuh\nHakhathar ah Steel lei rian a tuan mi Ko Nyi Nyi Tun cu April 13 zaan suimilam 9:00 hrawng inn lei a tin pah ah Aung Aung datsi dawr hmai ah palek motor he an i pah sual i ralkap le palek nih an velh, a motor thlalang an khuaipiak dih i tangka ting 13 zong an laakpiak pin ah amah zong an tlaih.\nKo Nyi Nyi Tun cu an velh i sakhaan ah zaan khat a riah hnu in an chuah than i a tangka ting khat le cheu lawng an pek than. Cu Pin ah palek motor a rawk mi zong remh an fial.\nKo Nyi Nyi Tun nih, “Khuachung in Hakhathar lei ah ka tin i Palek Motor a hme mi he kan i pah sual. Ka nawl chih ko hna nain, an duh lo an velhchih. A ngaingai cu keimah ka lam tein ka kal mi a si ko. Ka motor chung in an ka chuah i an ka velhchih. Ka motor thlalang zong an ka khuaipiak dih. Sakhaan ah an ka kalpi i palek pakhat nih ka kut an ka hren cang na bu ah, a ke in ka hmai ah voi tampi a ka lamh. Zaan khat sakhaan ah ka riah hnu in an ka chuah than. Ka motor chung ah tangka ting 13 ka chiah mi zong an laak i zinglei ah ting khat le cheu lawng an ka pek than. Mah zat lawng hi tangka a um an ka ti,” tiin DVC ah a chim.\n“Zei ruang ah dah na motor chung in na chuah duh lo an ka ti i an ka velh mi a si. Mifir zong ka si lo, mithalo zong ka si lo i motor chung ka chauh lo nakding sullam a um lo. Motor in ka chuak i a hnulei in palek pahra hrawng nih an ka zuanhnawh colh. Motor in na chuah duh lo ca ah na motor ka khuai mi a si an ti. A taktak cu motor chung in ka chuah hnu ah an tuah mi lawngte a si. Kan motor a rawk mi na remh lai, nangmah motor cu na duhning in i tuah, kan i pehtlai lo an ka ti fawn,” tiah Ko Nyi Nyi Tun nih DVC ah a chimchap.\nKo Nyi Nyi Tun cu an tlaih lio ah an tukvelhnak hliamhma zong a tuar i a motor zong a rawh pin ah a tangka zong an laakpiak tiah thawng kan theih.DVC\nဟားခါးမြို့တွင် ကင်းလှည့်သည့် စစ်ကောင်စီကားနှင့် တိုက်မိသော ပြည်သူပိုင်ကားအား ရိုက်နှက်ဖျက်စီးခံရပြီး ငွေကျပ် ၁၃ သိန်းလုယူမှုဖြစ်ပွား ချင်းပြည်နယ်ဟားခါးမြို့ Hakhathar ရပ်ကွက်ရှိ အောင်ဓာတ်ဆီဆိုင်အနီးတွင် ဧပြီ ၁၃ ည ၉ နာရီ ဝန်းကျင်ခန့်က ကင်းလှည့်နေသည့် အာဏာသိမ်း စစ်ကောင်စီကားနှင့် ပြည်သူပိုင်ကားတစ်စီးတို့ ယာဉ်တိုက်မှုဖြစ်ပွားခဲ့ပြီး ပြည်သူပိုင်ကားအား ရိုက်နှက်ဖျက်စီးကာ ပိုင်ရှင်ကိုပါ တစ်ညချုပ်ထားသည့်အပြင် ကားအတွင်းရှိ ငွေကျပ် ၁၃ သိန်းကိုလည်း ယူဆောင်ထားကြောင်း သိရသည်။\n“မနေ့ညက ဂေါက်ကွင်းကနေ အိမ်အပြန် အောင်ဓာတ်ဆီဆိုင်နား အကွေ့မှာ သူတို့ကားနဲ့တိုက်မိတယ်၊ တိုက်မိတာနဲ့ ချက်ချင်းဘဲ ကျနော့်ကားကိုဝိုင်းပြီး ရိုက်နှက်ဖျက်ဆီးတယ်၊ ကျနော်လည်း သူတို့ကိုတောင်းပန်တယ်၊ ဒူးထောက်ပြီးတော့ကိုတောင်ပန်တာ၊ အဲမှာ ကျနော့်ကို ခြေတောက်တွေနဲ့ ကန်ကြတယ်၊ အဲနောက်ကျနော့်ကို ဖမ်းသွားပြီးတော့ ဒီနေ့မနက်မှာပြန်လွှတ်ပေးလိုက်တယ်၊ ကျနော့်ကားထဲမှာ ထားထားတဲ့ ငွေကျပ် ၁၃ သိန်းကို ကြည့်တော့ မရှိတော့ဘူး၊ သူတို့ကို မေးကြည့်တော့ တာဝန်မယူနိုင်ဘူးလို့ပြန်ပြေတယ် ဒီမနက် မှာ မြို့နယ်မှူးက တစ်သိန်းခွဲဘဲလာပေးတယ်” ဟု ရိုက်နှက် အဖမ်းခံရသည့် ကိုညီညီထွန်းကပြောသည်။\nထို့ပြင် ကိုညီညီထွန်းအား ပြန်လွှတ်ပေးလိုက်ပြီးနောက် စစ်ကောင်စီဘက်မှ ပျက်ဆီးသွားသည့် ၎င်းတို့ကားအား ပြန်ပြင်ပေးရန် ပြောဆိုခဲ့ပြီး ကားတွင်းမှ ငွေကျပ် ၁၃ သိန်းအား ပြန်ပေးမှ ပြန်ပြင်ပေးနိုင်မည်ဟု အကြောင်းပြန်ခဲ့ပြီး စစ်ကောင်စီဘက်မှ ငွေများအား တာဝန်ယူဆောင်ရောက်ပေးနိုင်မည်မဟုတ်ဘဲ ကြိုက်သလို ဆောင်ရွက်ရန် ပြန်လည်ဖြေကြားခဲ့ကြောင်း သိရသည်။\nR.I.P Ralkap nih tlaih bal mi U Hting Linn Naing a nunnak a liam\nKIA chimnak nawlngei Col. Naw Bu nih, “Myanmar ralkap lei a thimi an tam ngaingai tiah kan theih


Rangoon um hawikom cheukhat nih CNF caah Computer an hlut – THE CHINLAND POST\nRangoon um hawikom cheukhat nih CNF caah Computer an hlut\nCNA ralkap Computer cawnnak caah an hlutmi HP Laptop\nRangoon khualipi ah hrambunh in a ummi hawikom cheukhat nih Chin National Army (CNF ralkap) caah tiin Computer Laptop pathum an hlut tiah thawng kan theih.\nRangoon ah a ummi hawikom rual minung pakua tluk nih tangka i kholh in CNA ralkap Computer thiamnak an cawn khawhnak caah bawmhnak cu May 18 ah Dr. Sui Khar sin ah an pek tiah kan theih.\n“CNF kan ralkap le abik in nu ralkap pawl nih Computer hman thiam dih hna seh ti kan duh. Kan Camp ah Latop siseh, Computer Destop siseh kan ngeihmi a tlawm tuk. Atu bantuk in Rangoon ummi hawikom rual nih ka sin ah Laptop pathum bawmhnak an kan pekmi cung ah kan i lawm. Santlai tha hnem tuk a si,” tiah Dr. Sui Khar nih a chim.\nAn hlutmi a phun cu HP Laptop phun a si i pechantu hna i Rangoon ah hrambunh in rian a tuanmi (min langhter an duh lo) an si hna.\nMin langhter duh lo in ahlu tu ah aa telmi nih, “Pu Sui (Dr. Sui Khar) nih CNA ralkap caah Computer cawnnak (training) caah le hman-awk tampi an herh kong a kan chawnh i, Camp kir colh ding a si caah acaan tlawmte lawng kan ngei. Kan hawile minung 9 kan i khawmh manh i kan si khawh tawk CNF riantuannak caah kan pekchanhmi a si. Hmailei zong ah kan ti khawhmi a um ahcun kan i zuam lai,” tiah a chim.\n“Ramchung ramleng a ummi mino tampi zong nih pumpak in, a bu in miphun caah riantuan mi CNF riantuan a thanchonak an bawmh kan theih. Hi bantuk in mino tampi nih kan hmuhmi nihlawh chung in fang khat hnih hi kan miphun riantuannak kan pek khawh ahcun thahnem tuk mi a si. Kanmah le umnak le sinak cio in miphun caah i zuam ko hna usih,” tiah forhfialnak a chim chap.\nCNF nih an ralkap caah siseh, zung rian caah siseh, ralkap an fale fimcawnnak caah aa herhmi Computer telh in cawnnak he aa pehtlai mi a dang tampi an herh rih. Kut samh khawh peng a si rih tiah kan theih.\nPrevious Thantlang Khuachung Hmurhuh Lo In Aa Chok Mi Minung 75 Cu Minung Pakhat 5,000 Cio Dantat An Si Cang\nNext Hakha College Ah FQ Chiahmi Tiphul Khuami Minung 48 Le Case 150 Nu An Chuak Cang


RELCIO UH A TTHATUK PU ZING CUNG CHIM MI LE CNLD POLICY – The Chinlung Post\nPu Zing Cung(CNF) chimmi & CNLD Policy. Pakhatnak. Theih lo buin palh zong palh a si.Theih ko buin palh zong palh a si. Nangmah caah na palh zong a poi lo. Na chungkhar caah na palh zong a poi lo. Na miphun caah voikhat na palh ahcun a kum a za in a rau.\nPahnihnak. Kan biakmi Pathian hmanh zalong tein kan biak khawh lo ah zeidah kan nun hnawhchan a um lai? Kan biaknak kha zalong tein kan biak khawh a hau. Cu kan biak khawhnak ding ahcun Phunghrampi chung ahhin fel tein aa t’ial a hau. U le nau hna mah cucu Khrihfami a simi hna nih kan ihmaithlak i thla kan cam nenh a hau.\nPathumnak. Holh le ca, nunphung tlamtling tein a ngeimi miphun kan si. Vawleicung ah miphun phunkhat kan si tihi fiang tein a lang. Cucaah cun Miphun phunkhat a simi hna nih kan miphun sinak kha t’ha tein kan i ken i, kan miphun sinak kha kan nunter i, kan miphun sinak kha kan i zahpi lo i, hmai ah kan nawrpi ding kha a biapi tuk. Cu miphun sinak nihcun zeidah a langhter tiah cun, Kha miphun kha hmailei ah zeipaoh mahte in khuakhan lairelnak uknak nawl kan ngei lai timi zong kha fiang tein a langhter chih. (Ref: Youtube, Khawmsuattu-Salai Thomas Lian).\nBia beoh: Chin Nationalism kan herh.Kan Miphun nih kan herh tuk tiah ka ruahmi cu Chin phun t’anhnak hi a si. Chin miphun Dawt le t’anhnak kong keimah pumpak t’ialmi hna le Chinmi kan Pale hna nih an chim an t’ial lengmang mi Nationalism Cabia hna post le taar hi ka zuam ngaingai. Basis need a si lo tikah mi tampi nih an taar huam tawn lo. Kei nihcun Chin Nationalism hi kan herh tuk tiah ka hmuh cang. Cucaah CNF Policy ka dirpi bantukin ramchung in Chin Nationalism a aupitu CNLD-Chin Party cu ka dirpi venak hi a si ve.\nNLD cu Kawl nih dirhmi, NLD CEC ah Chinmi pakhat zong telh an si lo. Cucaah NLD cu Kawl Party a si. Kawl Party nihcun kan Lai Caholh, kan Nunphung le kan Biaknak t’hanchonak taktak cu an duh bal lo. Nihin ni ah kan hmuh dihmi a si ko. NLD nih cun lenglei in a langsaar menmi thanchonak (Development) sawhsawh kha Chin miphun caah an tuah men, mah t’hanchonak hna cu a mizei Acozah paoh nih an tuah dingmi khi a si.\nCucaah kan miphun damnak le nunnak taktak a duhtu CNLD Party hi vote a phumi a si. CNLD nih cun kan ramri kong, Caholh kong, Biaknak kong, Dingthluk Lairelnak le a dikmi mahte khuakhan Lairelnak covo kha kan Miphun nih kan ngeih khawh nakhnga a khel i, Chin miphun kan sinak “Chin min” hrimhrim kha fek tein a dirpi.\nChin miphun na sinak hi na zahpi lai maw?Chin miphun kan sinak hi Kawl miphun sin ah maw na zuar rih ko lai? Atu hi lungfim caan a si. Khua a tlai rih lo.Chin miphun nih kan miphun Party kan dirkamh lo ahcun Kawlpa cu a diriam men ko lai. Cucaah 2020 Myanmar Rampi Thimnak cu kan miphun party CNLD ah vote thla cio hna usih.Chin Mipi sin ah nawlngeihnak um seh. Kaa lawm.Salai Thomas Lian Thihlum


Biaceih Ni Ahcun… – Van Arfi Bangin Ceu\nBiaceih Ni Ahcun…\nNangmah nih ri na khiah cang mi a lonhmi poh kha cu\nNa hrawh hna lai.\nMinung nih mah te i uk duhnak ngeihmi ruahnak thinlung put hna kha cu\nKeimah tein ka nung kho ko ka si kho ko timi zumhnak a ngei sual mi hna kha cu\nZeicahtiah Pathian Vel nih hi ti i nun peng kha a duh loh.\nDuhhakkauhnak le zaangengnak hna cu\nA alh thluahmah mi hortuknak hna cu\nDinfellonak le minung thinlung a ngei lomi, puarhrannak thinlung hna cu\nZeicahtiah Pathian Vel nih hi bantuk i nun peng kha a duh lo.\nA thlithup te in keimah duhnak lawng in biakamnak ka ser mi hna cu\nMah pumpak diriamhnak ding ah midang nun kha a sining lo pi in a hmang mi hna cu\nNangmah sunparnak a ning cang lo in a hmang mi hna cu\nZeicahtiah Pathian Vel nih kha bantuk ziaza he kha ti nun peng kha a duh loh.\nNu le pa chimh ngai lo mi hna cu\nMi kongceih le thangchiatnak a chim peng mi hna cu\nMah pumpak siaremnak a kawl tuk i, a bia in bia mi hna cu\nZeicahtiah Pathian vel nih hi bantuk thil hna cu a doh hna.\nMah pumpak phorhlawtnak a kawl mi hna cu\nMah zawnlawng ai ruat i hnahchuahnak he a khat mi hna cu\nSiasal, bochanawk tlak lo thil a duhtuk mi hna cu\nZeicahtiah Pathian vel nih hi bantuk thil hna cu a cohlang hna loh.\nNingcang lo thil a duh tuk mi hna cu\nMah pumpak nawlngeihnak a kawl mi hna cu\nA hman mi thil a hlaw mi hna cu\nZeicantiah Pathian Vel nih hi bantuk thinlung put he nun peng cu a duh loh.\nNangmah an hlaw i, minung a cawisang mi cu\nAtha mi thil kha a nih sawh i, capo ah a sai mi cu\nHruhnak thilri a duh tuk mi hna cu\nZeicah tiah Pathian vel nih hi bantuk thil ziaza hna cu a rem hna loh.\nA tu i kan ton cuahmah mi hna hi hmailei ah zungzal tiang an si peng lai loh.\nKan vawlei cu a donghnak a phan te lai,\nBiaceih Ni cu a ra te lai, dinfelnak kha duh ko hna uhsih.\nSualnak a thih ni a phan te lai, Thatlonak a thih ni a phan te lai.\nMaw Bawipa Nangmah he ai hlat mi hna cu, an rawk te lai.\nMaw Bawipa zumhawk a tlak lo mi hna cu, an rawk te lai.\nMaw Bawipa, keimah hrimhrim zong na caah zumhawk ka tlak loh, nangmah he ai hlatnak cem ah um kha ka thim, na nawlbia hna cu ka buar dih hna, sihmanhsehlaw Ni donghnak ah zeitindah bia na ka ceih lai timi ah khan ka thinphang ti loh, Zeicahtiah na Vel thawng in nangmah he na ka naih ter i, na Vel thawngin kei cu na thinlung ah a thianghlim mi ah na ka cohlan i, na Vel thawng in sualman leiba kha na ka cham piak i, na Vel thawng in ka huah dingmi dantatnak cu Jesuh ah khan na chiah i, na Vel thawng in ka fa tiah na ka auh cang caah, zeihmanh ka ttih ti lo i, Nangmah cu ka Ceunak, ka Khamhtu, ka toncuahmah mi harsat ngeichiatnak chung in a ka huppheng tu ka Bawipa le ka Khamhtu na si.\n“Nangmah an hlawmi cu an thi hrimhrim lai, nangmah cungah zumhawktlak in a um lomi cu na hrawh hna lai” (Salm 73:27)\nNa Vailamtah cung ah kai lawm tuk..\nNi Hnih Lawng Ai Duh Cang…\nHi Thil Pa Thum hi..


A Thih Lai Tein Thil Ka Duh Mi Ka Tuahpi Tauh Tiah A Nawl Hna I An Tuahpi Hnu Ah A Thi – Buanchukcho\nMalaysia Langkawi khua i um mi tleirawl kum 14 te lawng a si rihmi Norafai cu thluak cancer in a zaw i kum 6 chung a kuat cang i lengah a chuak kho lo. Sii bawi pawl tiang zong nih an lung dong cang i a dam kho ti lai lo tiah a chung le pawl sin tiangah cun an chimh cang hna.\nKum 6 chung cu dam loin a it peng i cu pa te nih a dam lo chung i a saduhthah mi cu khua dang i um mi a pi le pu va tlawn cu a si. Online mipi he ai bawm mi hna nih cun a sining cu an theih i a pi le pu an bawmh khawhnak ding cu an tuak tan piak. A hmasa ah cun lawng he va tlawn a duh nain a dirhmum nih cun a pek lo tuk ruangah helicopter tu in tlawn a duhnak kong cu a chim.\nCovid -19 ruangah helicopter zong cu hmuh a har tuk i mi zawn ruat ngai mi mipakhat nih cun a helicopter cu a hman ter hna. Cu tin a pi le pu an umnak khua ah cun an va tlawn pi i nuam ngai in caan a hmang. Hngakchia pa te nih cun ka pi le pu inn ah ka saduhthat bantuk tein ka um khawh colh ruangah tuchun cu kai lawm taktak tiah a chim.\nKa pi le pu tlawng kho dingin a ka bawm tu nan dih lak te cung zongah kai lawm tuk tiah lomhnak bia zong a chim chih. A pi le pu sinah a um khawh colh ruangah chikhat cu a zawtnak tiang philh in caan a hmang kho.cu tin a saduhthah an tuah piak dih hnuah cun a dam lo chin lengmang i cu tin june 1 2021 ah a zawtnak cu tuar kho ti loin a nunnak a liam tiah theih a si.\nR.I.P : A Fak Tuk Hringhran E Teirul Cham Ruang Ah CDM I A Lut Mi Khuabawi Pa An Thah Ning Cu Tih Nung Tuk E


Ralhrang Motor KIA Hriamtlai Nih An Khangh Piak Hna - Chin Eleven News\nThilphor mawtaw bantukin tuahmi ralhrang sin bawmhchanhnak thilri phortu mawtaw pakhat KIA nih an khangh Kachin ramkulh, Phakanh peng, Lawa(လဝါး) khua ah August 21, ni ah ralhrang phu hriam thilri le eidin a phor mi motor pakhat cu Kachin ralkap KIA nih mei khangh in an hrawh tiah theih a si.\nRalhrang phu hna caah tiah langhter mi eidin hna le, hriam thilri a phor mi motor pakhat meikhangh in hrawh a si nak kong cu min langhter lo mi khuami pakhat nih a chim.\n“Lawa(လဝါး) khua pawng ah mei in an khangh, ralhrang phu hna motor in eidin chanh a si tik ah KIA nih a tu le tu meikhangh in an hrawh piak lengmang hna caah, motor ngan(မွန္လုံကား)khat, ralhrang hna tel lo in thilsawh phor mi bantukin hriam thilri hna le eidin cu ralhrang phu hna caah a phorh.\nRalhrang hna thil tuah mi cu KIA nih an theih hna caah lampi ah motor kham in , lampi in tlawmpal a hlat deuhnak hmunah motor khal cu checkhlatnak an tuah hnu ah cu motor cu meikhangh in an hrawh.Motor cu mi pi lei a si tiah an thlah than” tiah a chim.\nCu motor meikhangh a si lio ah, meithal puah thawng theih a si na in hliam nak a um lo tiah a chim chap.\nRalhrang phu hna cu Phakanh motor lampi ah\nthilphor motor in ralhrang hna eidin cu a phorh tawn, KIA phu hna zong nih cu motor hna cu meikhangh in an hrawh tawn.#The 74 Media


“Hi eco-tourism ṭhanchoternak nihhin Chin ramkulh siapuaizi (economy) le ṭhanchonak dirhmun zong a bawmchan kho bikmi pakhat a si te lai. A ruang cu khuate khuapi um loin rian a hung ser lai. Khuapi lei a ummi nih Service Sector phun in an tawlrel lio ah a hmunhma i khua a sami caah zulkhaltu (guide) ṭuan le chawzuar in ṭhanchonak a pek lai.”\nBeizachhi Cozah| Chin Digest Vol. 2/No. 2| April 2016\nEco-tourism timi cu kokek thil a simi thingram, pangpar phunphun le saram vialte kha him tein chiah i zohkhenh le amah kokek thil an i dawhnak pawl a kiangkap kha minung fimthiamnak hmang in amah ning pin ah [hau/sah loin] a herh kan timi ṭamhmoih piak i dinhnak hmun tbk.., ah sermi khi a sawh duhmi a si. Thingram kan himter lawng ah thli thiang, ti thiang le khuacaan hman tein a um lai ti cu kokek thil lei a cawngmi nih an theih bik lai.\nKhualtlawng [tourist] ṭhanchoternak hi ram pakhat i chawlehnak pakhat a si ve bantuk in mah khualtlawnnak lei nih hin ram chung phaisa lut [national income] le ram khat i a ṭhanchonak tahfung a simi GDP [Gross Domestic Product] zeimawzat a chuahpi vemi a si. Khualtlawng kan ti tik “ram lengleimi kan ram chung ah phungning tein khualtlawn khawhnak a ngahmi pawl [tourist visa] khi chim duh bikmi a si.\nChin ramkulh chung milu kan zoh tik ah khuapi [urban] ummi milu le khuate [rural] ummi milu aa thlau ngai, zatuak in 21% khuapi a ummi a si lio ah khuate 79% tluk a phan. Kha khuate lei khua a sami hna kha khuapi a simi [Hakha, Falam, Mindat, Matupi tbk...] ah ṭhialter ding in an si kho fawn lo. Cu tik ah thil pakhatkhat hi kan ruah cu a hau cang. Cu ruahnak a hung lutmi ah Eco-Tourism ṭhanchoter hi a tlak bikmi pakhat ah a hung i cang.\nChin ramkulh chung in Eco-tourism caah ramkomh cozah nih ṭhahnem ngai in an hun tuahmi pakhat cu Victoria tlang tiah Mirang holh in theihmi Khonungtung tlang a si. Kawl nih Nat-Mah Tlang tiah a min an pek i Kanpalet le Mindat pengkulh karlak a ummi tlang a si.\nHi eco-tourism ṭhanchoternak nihhin Chin ramkulh siapuaizi (economy) le ṭhanchonak dirhmun zong a bawmchan kho bikmi pakhat a si te lai. A ruang cu khuate khuapi um loin rian a hung ser lai. Khuapi lei a ummi nih Service Sector phun in an tawlrel lio ah a hmunhma i khua a sami caah zulkhaltu (guide) ṭuan le chawzuar in ṭhanchonak a pek lai.\nTahchunhnak ah; mawṭaw a luh khawh lonak khua pakhat le pakhat kar lakah “rang [horse]” hmang in khualtlawng pawl phanh an duhnak kha hei thlah. Rang aa cit ballomi caah cun thil thar pakhat ah a chuak kho i a nuamhnak bik le a har a ti biknak kha diary ah a ṭialmi pakhat zong a si kho. Cu bantuk in a tuahmi rang a ngeimi caah cun a tangka hmuhnak rian pakhat a ngei tinak khi a si hnga.\nEco-tourism he pehtlai in package [tck; ni khat ca, ni hnih ca tbk.] pawl khualtlawng caah ser piak i zulkhaltu (tourist guide) zong ṭha tein timhlamh piak ding khi a va si hnga. Chin ramkulh cozah nawlngeihnak ah tampi aa hngat dingmi cu a si. Hi ṭuan chuahnak ding ah tourism thiamsang le kokek lei fimthiamnak a ngeimi, chawlehnak lei a thiammi he i bawm in a hmunhma pawl zong thim thiam a biapi ngai [choose geographically connected].\nA donghnak ah a hmasa kan langhter bang, Kawlram chung tourist (khualtlawngmi) a rak luhnak a tam-u hi ramri (border areas) a si bantuk in kan Chin ramkulh zong nih hihi caan ṭha ah lak ve i tu hnu in kan ram hi a thianghlimmi le hring dildel in a ummi ram ser i mi kip nih phanh an duhnak hmun [destination] pakhat a chuah naklai khua cuanh buin…


Greek Le Athens Khuapi Chungah Phihlit Le Hmaifa Cu (Thluachuah)Phurtu An Si Tiah Bia Al Nak Fak Taktak A Chuak — Salai Ephraim Thawngpang\nGreek artists Myrto Sarma le Dimitra Trousa hna nih an chim ningah cun Greek ram chung tilu-hor hna le Athens khuapi chung tilu-hor cu zoh ngam an si lo,zeicahtiah hi Phihlit le Hmaifa hna cu minung caah zawtnak rai t’ihnung tampi a chuahpi tu an si pin ah,minung taksa an dawt/seh tik ah minung taksa chungah “seer”zawtnak a luh cawlh.cucaah kan i ralrin ngaingai a hau tiah an chim.\nCun Greek artists Myrto Sarma le Dimitra Trousa hna nih cun kum 2016 lio ah an ram chung Phihlit le Hmaifa Athens khuapi chunghe zoh fel nak le thenhnak an rak tuah cang.cu hnu ah a tu hi a kum 3nak a si cang i khuaruahhar taktak in an tam t’han cang tiah an chim.cu lak lai ah Greek ram chung um mi le Athens ram chungum mi hna chungin mi zei maw hna nih cun Phihlit le Hmaifa thah a rak duhlo mi tampi an rak um ve tik ah bia al nak debate zong an tuah tiah an chim.\nMicheu hna nih cun Phihlit hna hi kan thah awk an si lo,zeicahtiah Phihhlit cu (thluachuah)a rak kan phurtu an si tiah an chim i, micheu hna nih cun Phihlit le Hmaifa hna cu minung caah t’ihnung an si pin ah minung thisa reu lak in a kan dawp/eitu an si caah kan thah dih hna awk a si ko tiah an rak chim ve fawn.The Metamorphosis Franz Kafka nih a chim ningah cun Athens khuapi chung t’hutto pawl i vun t’hut ah cun kan kee le kan taksa ah Philhlit le Hmaifa hna cu an rak kai/lut i tuksum ngaingai zong an si tiah a chim.\nCun zaan ihkarlak ah kan taksa cungah an kan vah it kho lo in an kan tuah, kan mit kuh a cimlo tik ah kan taksa a zaw i ngandamlo nak ah kan hman phah.cucaa Greek mi le Athens khuapi chungum mi,mipi cheukhat hna nih thah duh hmanh hna hlah sehlaw kan thah dih hna awk an si ko.thil nung hna nun nak naak cun minung nun naktu a biapi deuh tiah a chim.\nTagged Greek Le Athens Khuapi Chungah Phihlit Le Hmaifa Cu (Thluachuah)Phurtu An Si Tiah Bia Al Nak Fak Taktak A Chuak\nBreaking News: Iran Cozah Nih US Cyber Rawh Dih A Timh Nak In Aa Palh Deu Ai →\n← American Cozah A Tuarti Loh Iran Ram Biatak Tein Biaraltu In Tuk Dingah Biachahnak A Tuah Cang


KHAH RALHRANG PAWL AN THINPHANG TUK CANG HIH, NAWL AN CHUAH – The Chinlung Post\nKeypad Phone a tlaihmi pawl thatein hlathlai dingin Ralhrangbu nih nawl a chuah. Raltuk cawnnak a dih cang mi PDF hna Kawlram hmun tampi ah an rak phanh cang caah hlathlainak nan tuah tikah Keypad phone a tlaih mi hna cu cipciar deuhin zohfel dingin ralhrangbu nih nawl a chuah.A rak tlung mi PDF hna hi an phone chungah hmanthlak hna a um caah phone thar an i thlen lio a si i, mi tam deuh nih keypad phone an i tlaih.\nLailei thawngpang: Vanzangtlang Siangngakchia Chungkhar-VSC Thawngthanh. Vangzangtlang Siangngakchia Chungkhar hruainak in Vanzangtlang khuaruk (6) chung ah Vanzang, Lungding, le Tlanglo khuathum hna ah Sianginn kan on. Sianginn kan onnak a ruang cu kan naule kumhnih chung sianginn an kai ti lo caah an vaivuanh thai lai kan sian hna lo caah a si.


Benben Nih “Thlapi” Timi Bak A Van Tongh Than Cang – FIAKFAIROCK\nKawl ralkap nih Paletwa peng chung khuate pathum ah vanlawng in bomb a thlak i nihnih chung ah minung 21 an liam pin ah a dang minung 28 hliamhma an pu. March 14 ah Meihsawa khuate ah Kawl ralkap nih AA kan kah hna an ti i vanlawng in bomb an thlak ruang ah minung 12 bak an nunnak a liam. A dang minung 15 hliamhma an pu.\nMarch 15 ah Watma khuate ah Kawl ralkap nih bomb an thlak tthan i minung 8 an nunnak a liam hnu ah a dang minung 12 hliamhm an pu hna. Cun, March 15 ah Piangtin khuate ah vanlawng bomb an thlak tthan i minung 1 a nunnak a liam i a dang pakhat hliamhma a pu.\nA cunglei thil sining hi March 16, chun sml. 1:00 tiang thil sining a si i. Bomb thlaknak an tonnak khuate pawl in khuami tampi an zaam i Paletwa peng chung ah ralzam 2,000 hrawng an i chap tthan cang. chinjournal\n“Khrihfa tlangval” Ai kholh lio ah an Thah ( A ruak an pe colh hoi fawn hna loh )\nBilly Graham fapa, Franklin Graham Nih Tulio US Sining A Tialmi\nMuidawh Hngakchia Nute Cu Pasal 3 Bak Nih Fak Tuk In An Sualpi


Chinram Tedim Peng Ah Nu Pahnih Ralhrang Nih Tlaihhrem An Sinak Update – Chintanbo\nChinram Tedim Peng Ah Nu Pahnih Ralhrang Nih Tlaihhrem An Sinak Update\nNovember 16, 2021 admin CHINNEWS 0\nKan hnu deuh ah khan fa pathum ngei a fahniang thlakhat lawng a si rih mi ralhrang minung pathum nih zankhat ah voithum cio an tlaihhrem tiah kan rak langhter cang. Mah thawngpang kha thawngfiang a si. Zankhat ah ralhrang minung pathum nih an pa he an ihnak khan ah voithum cio an sualpi mi a si. An pa kha ralhrang pakhat nih meithal in kan kah lai a ti. A lu ah meithal kuang in a cumh i a lu zong kau nawn piin a tlek tiah thawngfiang theih a si. Mah ti a cumh hnu ah rawl chumhnak coka lei ah a kalpi.\nMah lio ah ralhrang pahnih nih a nupi cu voikhat veve an sualpi hnu ah a kalpi tu pa zong cu an thlen i a sualpi ve tiah thawngfiang theih a si. An pa cu an tuk le an velh nak ah thi le hnai he a khat ii a ihnak hmun hmanh in a tho kho tilo tiah theih a si. Zan tlai hnu nazi 11 hrawng ah an rak lut than ii hawihlan bantuk in an ka tlaihhrem than tiah an nu nih cun a chim. Ka fa nih le a hngakchiat tuk caah a Inin ka in lawlaw ko a ti.\nCun deilai nazi 4 hrawng ah an rak lut than ii a ning kel tein an ka tlaih hrem than tiah khuami sin ah a chim. Aklui khua, November 11 zan ah, fa 4 a ngei cangmi nau pawi lio thla 7 a simi zong ralhrang nih an tlaih hrem than. Hi kongkau cu zalen nih a langhter ning chirhkhan in kan rak tial lai. November 11 zan nazi 10 hrawng ah ralhrang minung pahnih cu kan inn ah an rak lut ii phaisa an kan hal an ti.\nPhaisa kan ngei lo kan ti caah an chuak than tiah chungkhar bik an nu nih cun a chim. Zan nazi 11 le cheu hrawng ah an rak ra than, Innka kan onh hna lo ah cun kan chungkhar tein kan in thah hna lai an kan ti caah innka cu kan pa nih a va onh hna, ma tlawmpal ah kan pa cu an velh, fak taktak in an velh, a kut le a ke tiang an tem tiah a chim. Mah lio ah cun pakhat nih tikholhnak khan lei ah kal tiah a ka fial, ka duh lo.\nNain, na kal lo cun kan kah lai a ka ti caah kah ding cu ka duh ve lo ruang ah Zichukhan lei ah cun ka kal. Mah lio ah cun pakhat nih a ka tlaihhrem hnu ah pakhat cu a ra than i a ka tlaih hrem ve tiah a chim. Mah dih cun an chuak ii zan nazi 2 le cheu hrawng ah an rak ra than, Innka kan onh duh ti lo. Nain kan on lo cun nan inn kan duah lai an kan ti caah innka cu kan onh than hna a ti. Kan pa cu an velhnak ah a cei tuk caah a tho kho ti lo.\nCu caah Zichukhan lei ah cun an ka hnuh than i voi khat veve an ka tlaihhrem than tiah a chim. Hi an ka tlaihhrem lio ah hin na lungtling (cenet) maw tiah an ka hal veve a ti. Zei hmanh chim ding ka theih lo ruang ah holh lo tein ka um a ti. Thla 7 nau pawi lio mi ka si tik ah an ka tlaihhrem caah ka thi zong tam tuk a chuak, ka celh bak lo caah thih lawlaw zong ka duh tiah khuami sin ah a chim.\nNovember 12 ah ralhrang pawl cu Akkui khua in an chuak cawlh ve tiah khuami sin in theih a si. An chuah hnu lawng ah hi thawngpang hi theih a si. Thla 7 nau pawi lio ralhrang minung 2 nih voi hnih veve an tlaihhrem mi nu hi fa 4 a ngeimi a si tiah kan theih. Ralhrang minung 3 nih voithum cio an tlaihhrem mi nu hi fa pathum ngei, a fahniang thlakhat a siah theih a si.\nCun, a tu nau pawi lio minu hi a fa thlakhat lawng a si rih mi an pa ii a nau nu a si tiah khuami pakhat nih cun a chim. Note: Hi Thawngpang hi Zalen chirhchan in le Tidim khuapi minung pakhat sin in kan lak chin mi a si caah a tlamtlin lonak le hngalh thlu lomi a um lai ruang ah nan rak kan theihthiamnak lai nawlh chih nan si. Cun, Tidim khuapi khuasa pakhat nih cun Tidim minung pohpoh kan thin hung tuk tizong ah a chim. Vawlei pumpi theih in share khawh a si.\nKawl Ralhrang Singkhat Le Cheu An Um I Kan That Dih Kho Hna Lai Lo


Na Fiang Maw?Chinram Le Miphun Caah Chin Party CNLD Tluk in Rian A Tuan Ngam Ding An Um Lo. — Salai Ephraim Thawngpang\nNa Fiang Maw?Chinram Le Miphun Caah Chin Party CNLD Tluk in Rian A Tuan Ngam Ding An Um Lo.\nSalai Ephraim August 23, 2019\nDemocracy asi ciami chungah Lai Party nih Covo an neihkhawh ve mi khi le Democracy nih achuahpimi thilttha pawl vialte kha Miphun caah Lai Party tluk in rian attuan taktak ding an um loh tihi dawkaw kan ifian lo cuh! NLD pek USDP pek nih ram pumpi ah cahnak ahmuh zongah Miphun Party nih kan mah le kan Miphun lak ah tthutdan ahmuh tthiamtthiam khawh ve ko tihi zapi cu kan thei lo.\nKan ngakchiat lio i Upa pawl radio ngaihthiam mi nih DASSK kongkau inntual ah nitlang tohpah in an rak lehpiak hna i cutik ah thongin achuak lai tbk , kan ram aithleng dengmang rawh an van chuah hin cun hna bei bancan in asei tbk an rak chimh hna i zapi kan pa le pawl DASSK min an Radio nih achim poh ah Dai rih uh DASSK ati cuh ! An rak tiohun in NLD lawngbak kan Miphun caah attha bik tiah ruah hi cu Miphun Party caah Mangchia bantuk asi eh.\nTuchan hi Fimchan nan ti maw? Pupa chan kha hruhchan ah maw nan rel?Kan Pu le kan pa le hna hi rak fimtuk hna hlah sehlaw Khrihfa ah an rak i thleng nemmam laloh, Bawipa Jesuh khrih cu akan khamhtu, akan dawtu ti pei an rak hngalhlo mi kha Missionary pawl nih an chimh hna le an hngalh bak in Pathian biak cu thilttha asi ti an theih le Pathian cu an rak cohlan cu.. Azei hruhbia an fim tuk caah asi.\nFim chan nan ti maw ? Theih hrekhruk ko mi zong i theih ter lo, theih ko mi zong i hmuh ter lo, theih ko mi kha i hngalh ter lo.Tuchan cu Fim chan cacawnchan nan ti maw? Azei fim bia rank sang deuh, i uah deuh, thiam deuh uah deuh, Rum deuh uah deuh, Bawi deuh deuh, Fir deuhdeuh , I uah deuhdeuh hihi maw Fimchan cu asi.Uah hman hi hruh taktak asi.. tuchan tu hi Hruhchan deuh asi.Laimi huapin!\nTagged Na Fiang Maw?Chinram Le Miphun Caah Chin Party CNLD Tluk in Rian A Tuan Ngam Ding An Um Lo.\nThantlang peng Chin Miphun Party (CNLD) zung on nak an tuah khawh cang CNLD nih tei nak cu hmu hram seh! →\n← Chin party nih zeihmanh a tuah kho lo tiah a ti mi pawl hihi rak thei tthan u


Aizawl ah Myanmar Ralzam Ca Fund Kawl Hlasaknak an Tuah – Onlinenungak\nAizawl ah Myanmar Ralzam Ca Fund Kawl Hlasaknak an Tuah\nMizoram, Aizawl khuapi ah Myanmar ralzam hna ca ah Charity Concert an tuah i Benjamin Sum zong hla a sa. Hi Myanmar ralzam ca ah tlawm kawl hlasaknak hi MZP, PUMP, NGO United, MZI le MDM in an tuahmi a si. The Chin Journal\nrelchap >>>Breaking News; A Poi Tuk Hringhran Myanmar Ralzam Minung 14 Cu India Cozah Nih Kawlram Ah A Kuat Tiah theih a si\nMyanmar Ralzam Minung 14 Cu India Cozah Nih Kawlram Ah A Kuat. Ralkap uknak tangah riantuan duh lo ruangah ralzam dir hmun in dornak a kawl tu Myanmar rammi minung 8 a tlawmbik cu Delhi cozah nawl pejnak in ramri hngak Assam Rifles pawl nih Kawlram ah an kuat than hna tiah theih a si.


Federal Kan Duh Ti Tung I CNLD Vote Pek Ding Forh Cu ‘Chungtlik Lio Paracetamol Pek’ He Ai Lo – Chin 11 News\nKawlmi nih anmah duh in an kan uk cu kan duh maw? Nemmam hlah. Mah tein i uk khawhnak federal ngah kan duh maw? Duh tuk hen ta. Mah tein hruaitu tha thim khawhnak nawl ngeih kan duh maw? Duh tuk hen ta. Mah kan duhmi hi Pu Nothan Kap phu CNLD party nih an tlinter kho lai maw? An tlin khawhnak ding lam bi te tal a um maw? A um nemmam lo.\n–Aho nih dah a tlinter khawh kun lai? : Pu Zing Cung hruaimi CNF le Suu Kyi hruaimi NLD lawnglawng hi federal ram a ser kho ding dirhmun ah a ummi an si. CNF le tlangmi hriamtlai phu nih NCA hmang in Hluttaw leng ah federal ngah khawhnak ding an cawlcang. Suu Kyi phu NLD nih Hluttaw chung in an cawlcang ve. An i tinhmi cu 2008 Constitution remh in ‘federal rampi’ ser ding khi a si, tutiang ah cun ralkap an lung an thumh rih lo caah duh ning in hmai an kal kho rih lo.\n–Phundang in chim ahcun ‘federal kan duh’ tiah au lengmang tung i federal ram ser ding ah a nun caan sunglawi dihlak a petu Suu Kyi le a party NLD doh lengmang khi ‘mah til cumh’ he ai lo mi a si, kan luatnak ding caah thih zong tih loin dothlennak a tuahtu an doh i an soisel khi a si. Chin party CNLD tanpi zong a thatnak a um ve ko, miphun min a hmangmi an si caah an dihlak an sung than ahcun miphun min a chia lai. Teinak an hmuh ahcun ramkhel biaruahnak le rampi hluttaw ah zalawng deuh in Chinmi kong an chim kho ve lai.\nNain, ‘federal ram an ser lai, Kawlmi uknak in CNLD lawng nih an kan luatter kho lai’ timi ruahnak cu pialsual ruahnak a si, a dik lo tukmi a si, ‘Salai Lungthli Tum nih Angelina Jolie a thit lai’ timi capo he ai lo.\n–Hluttaw ah cun ‘kan duh’ tiah aukhuan poah ah kan duhmi kan ngah lai tinak a si lo, kan duhmi ngah khawhnak ding caah MP vote tampi ngeih a herh. NLD hmanh nih 2008 Constitution remh khawhnak caah a herhmi MP(75%+) an ngei kho rih lo.\nParty fate CNLD nih rampi hluttaw ah MP 75%+ an ngei ding cu mang hmanh ah a si kho lomi a si. Kawlmi nih uk kan duh lo i federal ngah kan duh ahcun federal ram a ser kho ding CNF or Suu Kyi party NLD hi thazaang pek ding an si. ‘Federal kan duh’ ti tung federal ram ser ding ah kutke zong a ngei lomi CNLD hna ‘mee pe u’ ti cu chungtlik lio ‘paracetamol’ sii pek he ai lomi a si. Para nih chungtlik a damter lai lo, a zualter lehlam lai.


Ralhrang Adoh Tu Pawl Ahram In Kan Bongh Hna Lai Ti Tu Pa An Thah - TIMES OF CHIN NEWS\nRalhrang Adoh Tu Pawl Ahram In Kan Bongh Hna Lai Ti Tu Pa An Thah\nPosted By: thawngthawng May 12, 2022\nSagaing ramṭhen, Salinkyi-Yinmarpin lam ah PDF pawl a hram in kan bongh hna lai, tiah a chimtu SAC ralkap Lieutenant Colonel Tin Htu Naing cu bomb puah nakin a thi, tiah a chungkhar he naihniam sin in theih a si. May 10 ni ah Salinkyi-Yinmarpin lam cungah bomb puah an tong i Kalay in Battalion Commander, Lieutenant Colonel Tin Htu Naing-kum 39 a thi. A ruak cu Monywa Na Ma Khah thlanhmun ah an kalpi i nihin May 12 ah an vui lai, tiah theih a si.\n“A nupi cu Helicopter in Kalay in Monywa a rak phan cang, A nu le pa, a ni le a nau nu zong Yangon in an ra, Tin Htu Naing hi kum 8 a si mi fa pakhat a ngeimi a si i Hramhram in uknak an laak mi hi a duh tukmi a si. PDF pawl hi a hram in kan bongh hna lai,\ntiah a chim zungzal tu a si tiah chungkhar he naihniam pakhat nih a chim. Cu ṭhiamṭhiam in Kalay kahdohnak April 22 lio zongah Khah La Ya87 in ke ralkap -51095 Captain Htet Aung Khaing, Khah La Ya 28 in Ta-567868 Yan Naing Kyaw, Company 6 in La 225362 palik bawi chang\nSoe Min Thu le Khaing Zaw Lin hna an ruak cu May 10 ah an laak i Inkyun thlanhmun ah an khangh hna, tiah theih a si. An ruak a fimhlawmtu hna cu- Company 6 in Deputy Chief of Police Chit Ko Ko, Captain Yar Za Myo, Pyusawthi hruaitu Ngian Lin Aung, Major Than Naing le Captain Zoe Thu Thun hna an si, tiah a si. Crd: The Chin Post


Saya Luther Tin Hre America Nih An I Palh Nak Bik A Phuan Cang – Lai Lungrawn Post\nMay 12, 2022 May 12, 2022 admin Theihtlei\nAtu lio thil cangmi tete tawite in ka vun tial ta ve tuah hna lai. Catial lo naak caan a vun sau i catial zong ka ngai ngamsam cang. Umharphen rel a zuammi hna caah ..\nPresident thing Donald Trump hna cu US President pi tweet kho ti lo ding zungzal in a count an phihpiak. Naite ah Elon Musk cu Trump an phihpiaknak kong ah bia an hal. A lehmi hna cu “an phih lo dingmi hrimhrim a si. An palh tuk. Hruh kal sual bia a si” tiah fak ngaiin a ti hna.\n‘Ka onpiak than lai’ a ti. Tuan deuh ah Trump zong an hal i Twitter ah na kir ti lai maw tiah an hal i, “ka kir ti lai lo. Truth Social ah ka um cang ko lai a ti hna. Asinain a kir than te ko lai tiah ka zumh. Naite ah Elon nih Party hoih in a dirhmun a langhter than.\n“Cu hlan ah cun Democratic Party lei deuh ah ka rak um i, President thing Obama zong ka rak vote. Asinain a tu cun Republican Party lei he kaa naih deuh cang tiah a dirhmun a langhter. A ruang cu “kal sual deuh pawl kut ah DP hi a lut tuk cang” tiah a peh chih.\nPoilitics tiluan in a siah media tiluan in a siah DP lei kaarhlan hi a chung taktak a theimi hna caah cun thinphang ngai dirhmun ah America ram pi a umter cang. US mirum bik pa zong nih a rumnak le a thil ti khawhnak hmang bak in “fairness” a um than khawhnak hnga biatak tein aa zuammi hmuh khawh a si cang.\nElon Musk zong aa sum kho lo. “Hitler’ he a tahchun colh. An pomning le an duhning in a chim lomi poah cu namchih le cilchih kha DP hna i kal pining cu a si cang. An kal sual cang tiah an hmuh cang hna. “An pupa hna nih an rak zulhmi lam in an pial cang” tiah Senator Rand Paul nih cun a ti hna.\nAsinain “Ukraine duhthimnak ah kan i thlak lai lo. NATO chungtel sinak cu amah duhthimnak cungah kan hngahter ko lai” tiah an rak leh. Russia nih a rak i timhmi cu ka thihpheihnak hna lai i kan duhmi a cohlanpiak te ko lai tiah an rak ruah. Asinain an ruahning in lehnak an hmuh lo tikah Ukraine ramri ah khat thup in a ralkap a chiahmi hna taklawng in kir pi than ding cu ningzah seiku khat he timi kha a hmaan ding a si.\nAsinain zalong tuk in Putin caah lam an rak on i atu ahcun Hell chungah Ukraine mipi cu an thlak hna. Thil sining ka theih deuh tikah ka hmuh khawhmi cu NATO le US nih hi ni le caan hi a ra te lai ti rak thei hna seh law a dawh. Ukraine ralkap training an rak pekmi hna tuanbia hlun zoh tikah a fiang ngaingai. Training lawng rak pek hna loin hriamnam he tangka he khat thup in an bawmh hna.\nRussia le Ukraine buainak zong hi US idea a si ko tiah zumh a si. An rak i ngiar lengmangmi le an i zuam lengmangmi cu atu hi US caah caan tha bik pakhat a si. Russia zong a der khawh chung in derter i thlak viar zuam dawh a si. President Joe Biden nih a ti tawn bantuk, “Sanction hi hngak ko rih u, sau pi caah a si lai” a rak ti. US thluak cu kan thei thlu lo i thatnak zong a chuah pi ko lai.\nTaiwan hi lak peng a duh ve i, US nih fekthup in a dir pi peng fawn. Russia nih Ukraine a tei lo i a lak khawh lo ahcun Russia cu kum sau tuk a kuah lai ti a fiang. Taluk nih Taiwan zong lak a zianh taktak lai. Russia kha a zoh lai i, Russia bantukin ka sung ve sual lai ti kha ruah loin a um kho lai lo. Russia le Ukraine a tuktermi hna hi Taluk cawnpiaknak caah maw a si lai, a si lo ah NATO US tuaktak palh dah a si.. Caan nih chim te ko seh!


Ma Lukong Pa Hi Thah Hmasa A Hau.Min Aung Hlaing A Tukforh Tu Le A Lung A Hak Tertu A Si – Chuncha News\nMa Lukong Pa Hi Thah Hmasa A Hau.Min Aung Hlaing A Tukforh Tu Le A Lung A Hak Tertu A Si\nZeiruang ah dah ralkap nih mi an lu theng te an kah hna? Hihi ruah lo awk a tha lomi thil a si. Tutan Kawlram buainak ah minung tampi an thi. Ralkap siseh palik nih meithal in an kah hna. An mi kah ning zoh tik zong ah a mak tukmi cu mi lu lawngte an kah hna.An lu khen kha an i tinh bik. Cuca cun meithal kah tongmi 100% ah 90% cu an thih phahnak a si. Siloah zeiruang ah dah ralkap nih mipi hna lu thengtheng cu an kah ti cun. .\nKutlam zoh thiam Phungki pakhat nih Min Aung Hlaing sin ah a chimmi cu “Uknak thlen na duh tak cun an lu ah kaap hna. Cun Mandalay nan lak si cun zeidang hau lo teinak na hmuh cang. “မ” in aa thawkmi Khuapi le sang poh ral hna uh tiah biaphuan a chim. Cu kutlam zoh thiam pa bia cu misual pa Min Aung Hlaing nih aa hruh pi i a si tak tiah a zumh caah mipi an lu theng an kah nak le မ in aa thawkmi Khuapi le Sang an ral nak a si.\nNe Win chan in siseh Than Shwe chan in Min Aung Hlaing chan tiang anmah fimnak le thiamnak zong in mipi pakhat hi an that ngam naisai lo. An hnu lei ah pungki biaphuan mi kha an i hruh pi tawn caah a si. Mi forh an ngai. An zumh. An tuah. Cucu hruh timi cu a si. Lai phungthluk hmanh ah ‘mibia in tlang va kai hlah ‘ ti a um cu.\nRelchih: Meithal i tlaih bu in ralkap sunghnak a au ngammi cu KNU lawng an si rih. Nihin Karen pengkulh chung mipi lam cung chuahnak ah Karen Ralkap KNU nih mipi biatak in an kilven hna. Mipi pawl dinti le A-E pawl zong heh tiah an phawtzamh hna. Cu lawng hlah Loudspeaker i put in ralkap sunghnak an au rih.\nAtu tiang ah mipi sin ah meithal he sandah a piahmi le a aumi hi anmah lawng an si rih. Upat lo awk an tha lo. Tlangcung mi lak ah anmah KNU hi rumra a ngei bik an si. Hlan chan hmanh ah Kawl ralkap a rak tei pah lengmang mi an si. An thi hrim a sang tuk. Ramdang he i bawm in Ralkap pawl cu kan hloh dih hna lai tiah KNU nih an phuan.\nThawngpang Update: Laimi Police Yangong Ah An Kuat Mi Pawl Hna Zaangfah Tuk An Si


Thawngpang Tha Taktak! Miphun Dawtu Dawthnin Thang Khenglawt! – Chin 11 News\nThawngpang Tha Taktak! Miphun Dawtu Dawthnin Thang Khenglawt!\n“Thin hi lin ruangmang tuk tawn ee…..” By: Miphundawtu Pu Dawthnin Thang Khenglawt ! CNF a tthawn tak tak lawng ah kan Chim miphun kan him lai ti a ruat i CNA ralkap caah $3,000 a rak pek tu Pu Dawthnin Thang Khenglawt ( Hakha) cung ah CNF lawng si loin kan miphun a daw mi vialte kan ni lawm.\nPu Dawthnin Thanh Khenglawt nih tu lio kan ram si ning le Kawl ralkap kong a ruat i a chim mi cu “thin hi lin ruang mang tuk tawn ee.. CNF bawmh ding hi kan zaa pi philh hna hlah uh sih” a ti. Pu Dawthnin Thang Khenglawt Kan miphun caah zohchunawk pasal ttha na si, kan ni lawm ti vun nawlh rih kan duh. Credit: Daniel Sakhong


CDM Zulmi Ngakchia Pawl Tete Duh An Duhnung Kho Tak! Rak Zoh Ve Hna. (VIDEO) – Kawltu Team\nThinlung thadam nak ding ah rak zoh ta ve. Ngakchia duhnung tete Uar an um tuk hna. A tu tan Ralkap kan doh bik nak a ruang pakhat hi, hi bantuk kan fale caah hin a si. Hmailei ah Ram le Miphun hruai tu le cawi sang tu a si te ding an si hna.\nA tu in Ralkap nih uknak an laak ahcun kan fa le a hung tthang ding hna caah hin lam a bi ngai ngai lai, a pit hmanh in a pit kho mi a si. A kan dirh kamh tu te ding an si bantuk in an caah biatak tein Generation Z caah nu le pa ule nau nih kan ti khawh tawk in kan tan cio a hau.\nA tang lei Video hi Zaatthal khua ngakchia pawl te te an si. Duh an nung kho tuk.\nVideo Crd: The Chin Journal.\nRelchap: Thawng Ttha tak tak a si..Palek 157 bak nih CDM an zulh ve cang. (Mipi Aunak A Thang Chin Leng Mang)\nRalkap cawlcangh nak a van lin thluahmah i Palek lungthin thiang pawl le fel pawl nih an celh ve ti lo. Palek tam tak tak nih CDM an zulh cang hna. Kan chin ram chung hmanh in 30+ nih an rian an chuah tak cang i, CDM an zulh cang hna.\nTu ni tiang Kayah State ah hin Palek 157 bak nih CDM an zulh cang ti kan theih. Cu long cu si lo in ralkap uknak duh lonak lamzawh nak zong ah an rak chuak bal fawn cang.. Mipi le Ram a daw tu tak tak cu hi bantuk palek hi an si hna. A ttha lo ti an theih hnu ah hi bantuk hin Ralkap kuttang ah rian tuan duh ti lo in CDM an zulh nak hi a si. Kan upat tuk hna.\n← Thawng Ttha tak tak a si..Palek 157 bak nih CDM an zulh ve cang. (Mipi Aunak A Thang Chin Leng Mang)\nFalam Mipi Uar An Um Kho Tak Tak! Tuanvo Ngei Zung Pawl Dantat An Timh Cang Hna! →


Tedim Siizung Ah Hin A Tu Tiang Ah Covid-19 Mizaw Nu Pakhat Le Pa Pathum A Um Ko Rih. Thlacam In Bawm Hram Hna Uhsih – Chuncha News\nCovid-19 mizaw Case-357 cu Tedim siizung ah congh hramh ding in a phan cang.Chin ramkulh, Tedim siizung ah Covid-19 mizaw Case-357 cu congh hramh ding in August 7 zaanlei nazi 3:45 ah khan Cikha khua in Tedim khua ah a phan cang. Case -357 cu siizung rianṭuantu pawl umnak caah sak mi inn riat komh dothnih ah um ter asi. A nih hi India ram in a rak tlung mi asi. Tedim khua, Myo Ma sang mi kum 19 mino asi i Cikha khua ah tlunkalnak khenkham in um ter lio mi asi. Tedim siizung ah hin a tu tiang ah Covid-19 mizaw nu pakhat le pa pathum umter in zohkhenh hna lio an si. Hmanthlak:-Taungzalat time media\nThawngpangbdang>>>CNN lawng si loin main stream media a simi, NBC le MSBC zong nih Trump huatu minung an hlan len ve hna. Obama chan ah CIA director a rak tuanmi, John Brennan cu NBC National security analyst tuah dingah rian an pek. Brennan cu Russia nih US election an hnursuan timi classified information kha media ah a zuhter tu a si tiah puhmi a si. NBC media I rian a ngah caah President Trump dohnak caah caan tha a ngah than. Obama kuttang ah chief of staff for FBI director a simi Chuck Rosenburg, Deputy director national security advisor Frank Figliuzzi, chief of FBI counterintelligence Juan Zarate, Deputy National security advisor Ken Dilanian hna zong rian an pekmi hna an si.\nA Fiang Taktak Cang :Trump Nih White House A Sung Cang Lai, Tiin A Tahfung 13 Nih A Langhter Cang


Mithiang Hna Puai (November 1) | Radio Veritas Asia\nMithiang Hna Puai (November 1)\nMithiang Hna Hmun, Cawbuk\nMITHIANG HNA PUAI\nMithiang vialte hna cu zungzal nunnuamh daihnak Vancung ram Paradais ah Pathian he a tling i zungzal komhnak he um`tinak in nuamtein a ummi hna an si. Anmah lakah cheukhat cu Bupi nih phungning in fehter an si nain tamdeuh cu Pathian pakhat lawngnih a theih hna. Biathlam 22:5 ah “Annih nih a hmai an hmuh lai i a min cu an cal ah aa `tial lai” a ti bantukin annih cu Pathian Vancung khua ah Pa Pathian kha hmaitonh an biaknak in an lung a riammi an si. Mithiang hna lakah a lang khunmi cu Vanmi mithiang hna i Siangpahrang nu Mary a si. Kannih vialte zong mithiang si dingah sawm mi kan si. Micheu cu Biatak ruangah thihnak innak in siseh, micheu cu zohchunh awtlak, a langkhun mi nuncan ziaza in siseh, a tangmi cheukhat hna cu nifate rian`tuannak ah a `thabik sidingah an i zuamnak in siseh, mithiang pakhat si dingah auh le sawm an si.\nCatholic Bupi nih November thla nikhat (1) ah ‘All Hallows’ (Mithiang dihlak hna ni) timi Missa a tuah. A sullam cu Mithiang hna caah tuahmi Missa- raithawinak tinak a si. Cucu a tlangpi in ‘All Hallows Day’ (Thianter mi dihlak hna Ni) ti a si.\nKannih Catholic pawl nih October 30 ni kha “All Hallows Eve’ (Mi-thiang hna Puai lai ni zanlei) kan ti. Zeicatiah cu ni cu ‘All Saints Day’ (Mithiang hna ni) - November nikhat (1) ni lai zanlei, Evening Eve a si caah a si. November nikhat (1) ni lai zan kha Hallowe’en tiah a tawinak in an auh. “Evening before All Hal-lows Day” ‘Mithiang hna Ni’ ‘Mithiang hna Ni’ lai zan tiah sullam a ngei.\nNovember nihnih (2) ni cu, a thicia mi thlarau hna puai Ni tiah minpek a si i ni sunglawi a si. Kan duh dawtmi thlarau hna kha i theih`han in conglawmh thlacam piaknak le thlacampiak a herh mi thlarau dang hna caah thlacam ni a si. Catholic Bupi nih cu ni kha a thicia mi thlarau hna vancung an phak hlan, thian ternak hmun (Purgatory) ah a ummi thlarau dihlak caah thlacampiak ding in ni sunglawi sinak rikhiah mi a si.\nCu ni cu ‘Mithiang hna Ni’ lai nikhat a si, ti kha midang nih an hngalh ve nakhnga i zuam usih. Sualnak, thinphang thlalaunak le Pathian capo saihnak (nihsawhnak) in hnipuan hruk-aih loin Mithiang fate bantukin i hruk-aih hna usih. Cuti kan tuahnak thawngin mi tampi nih All Hallows Eve (November nikhat (1) ni lai zanlei) kha an tlaihchan lai i Mithiang kong zong an hlathlai khawh lai.\n2. Visit the graves of our Dearly Departed. (A thicia kan duhdawt mi hna thlanmual ah va leng hna usih.\nNovember ni (1) le ni (2) ahhin a thicia kan duhdawt mi hna ca thlacampiak ding in Thlanmual ah va leng hna usih. Pangpar dawhte i put in an thlankhat ah phazawngdan vanpiak hna usih.\n3. Go to Mass (Missa kai usih)\nNovember ni (1) le ni (2) ah biapi deuh in a thiangmi Missa ah i tel usihlaw Mithiang hna he hmunkhat in kan duhdawt mi hna caah thlacampiak hna usih. Cuti kan tuahnak thawngin a thicia mi hna kan conglawmh a si.\n4. We say a Prayer (Thla kan cam lai)


Myanmar ram thimnak a tlamtlinnak hnga ralkap nih kan bawmh hna lai - Min Aung Hlaing | THE CHIN EXPRESS\nMyanmar ram thimnak a tlamtlinnak hnga ralkap nih kan bawmh hna lai – Min Aung Hlaing\n2020 Myanmar ram thimnak cu zalong te le ningcang tein a kal khawhnak hnga ralkap nih kan bawmh hna lai, tiah Myanmar ralkap bawizik Min Aung Hlaing nih a chim.\nJapan Ramdang Vuanci Toshimitsu Motegi le Ralkap bawizik Min Aung Hlaing cu August 24 ah suimilam 1 chung tonbiaruahnak an ngei.\nToshimitsu Motegi nih tu kum thimnak cu zalong te le ningcang tein a kal khawhnak hnga ralkap lei nih nan telpi hna lai ti kaa ruahchan tiah a chim i a cunglei bantuk in Min Aung Hlaing zong nih a chimnak hi a si.\nMin Aung Hlaing le Toshimitsu cu Naypyitaw um Zeyar Thiri Hall ah sml 1 chung tonnak an ngei i Rakhine state ah a cangmi kong, Ralkap nih tapung an umnak hmun tilo a dang hmun pawl ah September 30 tiang raltuk rih lo ding kong le 2020 Myanmar ram thimnak kong hna an ceih.\nJapan lei nih Myanmar ram cu democracy ram a sernak ah kan bawmh peng ko lai tiah Toshimitsu nih a chim.\nJapan Ramdang Vuanci Toshimitsu Motegi cu Pi Aung San Suu Kyi he zong tonbiaruahnak an ngei i Japan le Myanmar ah caan saupi a um cangmi pawl cu ram 2 kar khualtlawnnak nawl pek hna dingin lungtlinnak an ngei.\nToshimitsu nih Suu Kyi he biaruahnak an ngeih lio ahcun Myanmar cozah emergency budget caah 30 billion yen ($283) kan in cawih hna lai. Cun, Covid-19 ruangah a tlami sipuazi tunmer nak caah 15 billion yen kan in cawih hna lai tiah a chim.


SALAI NGUN SAN AUNG NIH FIANTERNAK A TUAH CANG – The Chinlung Post\nSALAI NGUN SAN AUNG NIH FIANTERNAK A TUAH CANG\nCNLD-Thantlang Party Reform Tuahnak ah Salai Ngun San Aung Aa Tel Timi kong Fianternak.Tu lio zatlang bu le social media cungah ceih a tong ngaimi CNLD-Thantlang party chairman le chungtuan rian phuahnak le Executive Committee thar sernak (Party EC reform) tuahnak ah ka min telh ve a simi le The Chinland Post min zong telh chih a si caah fianternak ka hun tuah.\nDefesive strategy in lentecelh hi ka huam setmi asilo caah fianternak tuah tibantuk hi ka uarmi cu a si lemlo nain The Chinland Post min zong telh chih a hun si caah fianternak tuah lo awk a tha lo tiah ka hmuh i ka hun tial nak a si.Keimah cu 2015 in 2018 tiang Fidi Foundation tangah a ummi The Chinland Post Media ah Reporter in kaa thawk i Editor in Charge tiang a tuanmi ka si.\nCu rian ka tuan pah cun Kalay University ah History major in University Distance Education (A way tin) in ka kai i 2019 ah a chungin Qualify ka kai hnu ah 2020 in Yangon University ah Master ka kai lio a si. Cucaah phungning tein 2019 hnu in The Chinland Post ah zung riantuan (Staff) ka si tilo i online in biaruahnak an tuah caan ah moderator dirhmun in rak kan bawm an ka ti caan ah ka bawmh hna dah tilo ka catial mi ka biachim mi ka tuahmi paoh hi The Chinland Post ai ka awh tilo timi zong zapi sinah theihter kan duh hna.\nCun The Chinland Post i CEO a simi Salai Mang Hre Lian cu CNLD nih Hakha-Thantlang ah Campaign Specialist in an auh caah The Chinland Post in rian aa dinhnak fiangfai tein zapi sinah an rak thanh cang. Cun Salai Mang Hre Lian hi CNLD Party member le committee a silo i campaign specialist ah thlahlawh pek in an hlanmi a si ti zong theihter chih kan duh hna.July 13 ah Salai Mang Hre Lian nih Thantlang ah kal ding ka si keimah lawng ka si caah ka zul ngat tiah hawikom sinak in a ka sawm.\nCucaah zei a tuah ding zong ka hngalh lo buin ka zulhmi a si. Salai Mang Hre Lian cu Thailand Mahidol University i Master a kainak in a rak tlun ka a si i kan itong kho bal rih lo caah bianuam ruah pah in ka zulhmi a si. Kei cu party chungtel zong ka si ve lo caah le CNLD staff zong ka si lo caah a tuahmi dingmi thil a chungthil zeihmanh ka theihpi lo.\nKan kalti caah an tuahmi ka hngalh tawk ka tial lai. July 16 ah CNLD Central in upa pahnih rat i CNLD-Thantlang EC thar ser ding timhtuahnak an ngeih caah cucu khuazei ah meeting kan tuah lai, Meeting tah ho pawl dah kan sawm hna lai ti bantuk kha an ceihmi cu a si. Cucaah CNLD-Thantlang EC thar ser a si rih lo ti zong kha theihter kan duh hna. Cun Pi Chin Chin Pekthang MP caah an fehter an timi kong ah ka theih tawk ka tial lai.\nCNLD Central nih CNLD Thantlang Chairman le Secretary cu an phuah cang hna caah Candidate Pu Lal Maung Cung airawl kha minung thar thim a herh. Cucaah Thantlang upa cheukhat nih Pi Chin Chin Pekthang kha kan dir piak ko tiah an fial i cucu a cohlan ve hna caah a cohlan hna nak kong amah pumpak facebook in an ka sawmnak ka cohlan tiah a tarmi a si. EC nih siseh CEC nih siseh an ka fehter tiah a tialmi zong nan hmu lai lo i CNLD zong nih Chin Chin Pekthang cu kan party Candidate ah kan fehter an tinak zong nan hmu lai lo.\nJuly 16 ah CEC thlahmi upa hruainak in Thantlang EC thar an ser lai i Candidate zong EC level ah fehternak an tuah lai. Cu hnu ah CEC nih an zohfel lai i an lungtlin ahcun an fehter te lai.Cucaah keimah hi The Chinland Post ah rian a tuanmi ka si tilo caah ka tuahmi thil, ka chimmi bia le ka tialmi ca nih The Chinland Post he zeihmanh pehtlaihnak a ngei ti lo ti zong zapi sinah kan thanh hna. Catialtu Salai Ngun San Aung\nTULUK KHRIHFA HNA CAAH THLACAM AN CAH CANG, LUNG AFAK KO


Breaking News: Paletwa Khuachung Bomh Puahnak In Minung Pathum Nunnak A Liam – Chin World News Evening\nApril 22, 2020 Salai Van Myanmar News\n2020 Vaupi 22||Salai Van|| Paletwa khuapi chungah tuzing ah Paletwa Bank AA ralhrang nih an kah i nu pakhat le ngakchia pahnih an nunak a liam i minung pakhat a hliamhma a tuar tiah thawng kan theih.\nAtu bantuk kahnak a cangmi kong he pehtlai in Paletwa ralzaam bawmtu pakhat a simi U Saw Mya nih a chimmi cu “Khua chungah kahdohnak ngaingai ah cun a si lo nain thlanglei le chaklei ah i an i kap i bomh an thlak ruangah a tubantuk in minung (3) an nunnak a liam tiah kan theih. Thihnak a tongmi hna hi Bank ah rianṭuantu nu pakhat le ngakchia pahnih an si,” tiah a chim.\nHibantuk Paletwa khua chungah kahdohnak a dai kho hrimhrim lo. Atu dirhmun tiangah an khua chuah takin a zammi tampi an um cang. Ralzaam 4000 renglo ei awk ti le rawl hmanh ṭhaṭhi ngei loin an um cang tiah theih a si. Chin World\nNote: Kawlca in an ṭialmi kan leh chawmmi a si caah kan palhnak tampi aum kho men. Mipi nih aruahzia kan thiam uh!\nTheihternak: Chinworldnewsvening nih thawngpang kan ṭialmi hi mah nih phuahcawpmi kan ṭialmi a si lo. Reference/Credit/Source ṭha tein kan pek peng lai. Cucaah thawngpang kan ṭialmi kan palhnak a um cun theihter khawh peng kan si. Chinworldnewsevaning page ah pehtlaih khawh peng kan si. Mipi sinah thawngpang thlazamh na duhmi um cun kan i thlahzamh khawh piak ko.\nBreaking News: New Delhi Laimi Tampi An Umnak Jannak Puri Ah Covid-19 Ngeimi An Um Cang


Thantlang Khua Inn Kang A Tong Mi Hna Cozah Le TYA Mino Hna Nih Sing 64 Renglo Bawmhnak An Pek Hna – THE CHINLAND POST\nThantlang Khua Inn Kang A Tong Mi Hna Cozah Le TYA Mino Hna Nih Sing 64 Renglo Bawmhnak An Pek Hna\nSalai Elvis|2020 January 15| January 12 zantim ah a cangmi Thantlang khua sianginn sang um Pu Sui Peng, Pu Chan Lian inn le Pu Ngun Bawi inn (zatceo) kangh-uhnak a tong mi dawng hna le a thi mi hna caah Chin ramkulh cozah le Thantlang mino (TYA) hna nih sin in bawmhnak tangka sing 6,489,500 tluk a chuak tiah theih a si.\nAtubantuk in a fakngai mi kangh uhnak an ton hi 2020 kum thar chungah a voikhatnak bik ngeihchiatnak an ton zong a si i cu chungah inn hnih thilri zeihmanh chuahmanh lo in a ciam dih. Inn khat zong hrapkhat a kang dih ve. Hi chung ah kum 90 tluk a si mi Pu Chun Lian le Pa Simon (kum 10) hrawng a kangh chih hna i minung pahnih hliamhma tuar in sii zung an phan. Hi inn kanghnak ruangah Transformer (200) KVA pakhat le Panel Box lungkhat a dihlak sing (220) man tluk a kangh chih. +++\nTags: Thantlang innkang\nPrevious Tuition, Laksawng Pek le Sianghleirun Fimcawnnak\nNext Thlachiatruahnak A Um Ti Lo; By Salai Za Uk Ling


Dawt nak tak tak le zawn ruah nak tak tak he a kan daw tu hawi le hna cu………. – VAURAWNG\nDawt nak tak tak le zawn ruah nak tak tak he a kan daw tu hawi le hna cu……….\nNovember 21, 2018 vaurawng.com Article, Theihtlei 0\nHawikom le hna nih hin kan nun nak hi tha tein a ka tuah khawh bantuk in zoh chia tuk zong in a kan tuah khawh.Mah ruang ah a tu na kom mi na hawi le hi\nan tha maw tha lo ti mi hi theih a herh ngai mi asi.A tu na kom mi na hawi le chung in na chung ah na nu bantuk in an daw tak tak mi hawi na ngeih le ngeih lo cu zoh ve hmanh……….\n1. Hnawm tuk in um a duh loh\nKheng ttlaw lo kan chiah mi pawl hna,thil suk lo in kan chiah mi pawl hna le hnawn hna tha te in ka chiah lo mi hna khia an hmah ti ah thiang te in um ding in a kan chimh peng.An lung kan dong tik hna ah khin cun an mah ti nih a kan tuah piak.\n2. Kan duh mi kha a theih i a kan cawk piak\nLeng a chuah tik ah hin kan mah kan i tel lo zong ah kan duh mi an theih in an ka cawk piak.Kan mah kan duh mi kha zei tik hmanh ah an philh lo in cawk piak zong kha an ka philh lo an ka theih peng.\n3. A mah sin in cawn ding tlak tam pi a um\nNa thiam lo mi le na hngalh lo mi pawl hna kha na hawi nu nih an chim bal maw?Thil cawk a thiam lo mi a kan chim.bia chiam kan thiam lo mi zong a kan cawnpiak mah bantuk hna an si hna.\n4. Dl an ka thiam pi\nKan mah kan duh mi pawl hna khi nu le pa nih an theih lo asinain an mah nih cun an theih.An theih lawng si lo in a ho dah asi zei bantuk zia za dah an ngeih ti mi pawl hna zong khi a mah nih thluak a kan cheuh.\n5. Buai nak kan ton tik ah a kan bawmh\nKan mah nih buai nak kan ngeih mi pawl hna kha kan chim hna.Kan mah nih ka tuah thiam ti lo mi buai nak pawl hna kha a mah nih a kan bawmh i a ka tuah pi.Thil si lo mi ka tuah asi ah cun a sik zong a kan sik beh.\n6. Thluak tha a kan cheuh\nZei bantuk pawl hna khi dah kan nun nak a bia pi bik mi asi,mah hi cu a bia pi lo ti mi pawl hna zong a kan cawnpiak hna.Tuah lo ding kan tuah sual a si ah cun a caan hman ning in kan thiam than khawh nak hnga thluak a kan cheuh.\n” Lemcang rian tuan nak in hla sak rian tuan hi tha ka pek deuh ” hla sak thiam Bunny Phyo\nMipi lau ngai in a tuah tu hna Pan Ta Khun le Alice Ong an hmanthlak


Rohingya Ralzaam Caankarlak An I Dor Chung Nikhat Ah Ngakchia 60 Tluk An Hrin Hna – THE CHINLAND POST\nRohingya Ralzaam Caankarlak An I Dor Chung Nikhat Ah Ngakchia 60 Tluk An Hrin Hna\nTCP-Thantlang| 2018 May 19| Bangladesh ram chungah a ummi Rohingya ralzaam hna cu caankarlak an i dor chungah nu hna nih nihkhat ah ngakchia 60 tluk an hrin peng hna tiah UNICEF fianternak an tuah.\nKan hnu kum Rakhine ramchung buainak a umnak ruangah a zaammi Rohingya miphun cu thla khat chungah ralzaam umnak hmun ah ngakchia a chuakmi hi 16,000 leng an si i hi chungah ngakchia 3000 hrawng lawng tha tein sii-ai thlopbulnak in a chuakmi an si. Nikhat chungah buaktlak in ngakchia 60 hrawng an chuak tiah ruah damh khawh a si.\nHi chungah tlaihhremnak le a dangdang ruangah nau a pawimi zong an i tel. Cun Kawlram chung in nau a pawicia cangmi hna zong ralzaam hmunhma an phak in aa thlopbul ngam lo mi hna zong an um kho. Cu hna cu mi bawmchantu phu nih an kawl hawl lio hna a si tiah UNICEF riantuantu pakhat nih a chim.\nAtu lio Bangladesh ram chungah a um mi Rohingya ralzaam chung in nu naupawi mi minung 40,000 renglo an um rih i hi chungah a phunphun in tlaihhrem mi hna zong an i tel kho rih. Kawlram chung an um lio ah ramchung mi nih hi hna pawl hi an tlaihhrem ti a si ve ah cun upadi ning in dantat an si ve lai nak kong zong UNICEF nih theihternak an tuah chih.\nPrevious A Eihmuar Taktak Maw Timi Ngunkhuai Tlaitu Director Yin Min Aung Hlathlainak An Tuah Cang Lai\nNext Chuah Nithla Cazin Hau Lo In Sianginn KG Kai Le I Ap Khawh A Si Cang Lai


Ralhrang Khawngsil Tangah Khuabawi/Vengbawi A Tuanmi Hna Sin Biacah – Chintanbo\nRangon remthen, Tamwe myone (တာမွေမြို့နယ်) chung Kyia vengbawi Daw Soe Soe Lwin cu June 8, tuzing 10:00 am hrawngah a mawtaw chungah meithal in voihnih an kah i a thi tiah theih a si. “Mawtaw chungah an kah tiah kan theih. Anih hi a hlanah puaisa a tuahmi a si. Ralhrang an hung kai in a leksuai ngaimi a si.\nRalhrang nih sualnak a ngei lomi mipi an tlaih hna, an vuak hna i an thah hna bantukin mipi vengtu ralkap hna zong nih ralhrang lawng si ti loin mi sawhsawh chungin anmah a bawmtu le tanhtu hna zong an i hmaithlak ve cang. Cucaah ralhrang khawngsil tangah khuabawi/vengbawi a tuanmi hna na umkalnak kipah meithal par nih a ka tinh peng ti philh hlah. Na cil sa hmanh dolh manh loin na rilh caan a phan te lai. The Chin Post


Trump caah lau bak si cang; China nih Joe Biden a bawmh ning National Security Adviser nih fiang cik cek in a chim cang\nTrump le China kong cu voi tampi kan tial cang kha. Trump nih China cungah hremnak a tuah mi vialte le a voihnihnak caah President a si than a cun China he pehtlaihnak a ngei mi vialte a dawngter dih lai ti a chimnak kong zong mah chinpage ah fiangtein ka ttial cang kha\nNikhat ni/On Monday “Hugh Hewitt Show ah,” National Security Adviser Robert O’Brien nih China nih Trump president a si lonak ding caah he tiah a cawlhcang, i Joe Biden President si ding in an duh tiah a chim.\nChina nih Joe Biden President a si khawhnak ding caah he tiah a cawlhcang, a ruang cu President Trump hi an huat tuk ruangah a si tiah a chim\nElection himtein kan ngei khawhnak ding caah he tiah rian kan ttuan lo a si, Ramdang nih US President thimnak ah nawlh an rak ngei lo nak ding caah tangka tampi Millions of dollar hmang a si cang. Secretaries of state he rian kan ttuan ti lio a si\nUS state 50 ah thatein National Guard Cuber United he rian kan ttuan. US President thimnak ah thatein US mipi nih an thim khawhnak ding caah he tiah rian kan ttuan i,\nUS mipi sin ah bia ka ca duh mi pakhat cu, US ram election ah ramdang an nih cawlhcang kholonak ding caah cun nangmah pumpak kha vote ding in va kal law, na duh mi minung, president ding mi kha Mee va pek ko\nNa vote kha an nih fir piak khawh lonak ding caah nangmah kha vote thlaknak hmun ah va ka law, mee va thlak, mah bantuk na tuah a cun na vote kha an nih fir piak khawh lai lo tiah a chim. Credit-Breitbart\nBe the first to comment on "Trump caah lau bak si cang; China nih Joe Biden a bawmh ning National Security Adviser nih fiang cik cek in a chim cang"


Laipa Pakhat Nih Khah Bible Kong Lam A Vun Tial Mi Kong Ah Zei Tin Nan Ruah Cio – Chintanbo\nBible thiamsang, theologians le biblical scholars cheukhat nih zarhpi ni i Nu le le pa le ni biakinn i tuah hi an pom lo, siasal biak phunkhat ah an ruah. Keizong ka pom ve lo. Zarhpi ni cu Pathian biaknak ca lawnglawng ah hman ding a si ko i cu ve bantuk in biakinn zong Pathian biaknak ca lawng2 ah hman ding a si ko.\nNu le Pa cu Pathian can ai phun ah chiah i biak hna a lo tak cu. Nu le pa cu nitin in kan hmuh hna i kan pawngte ah an um bantuk in dawt khawh peng ding tuk kha kan rian a si ko. Nu le pa Ni tuah kan duh ahcun ni dang ah tuah ding a si ko. Hmur le kaa le cattial lawng in nu le pa dawt cu a tlam a tling lo. Tuahsernak tuk in dawt kha a biapi deuh.\nLaimi hoi hna cu kan nu le kan pa hna hi tuahsernak in kan daw kho cio hna lo. Kawl miphun hoi hna cu an nu le an pa an dawt ning hna le an upat ning hna khi zoh tik ah a biak in a biami ko an lo. An chimh an ngai bak, an ttihzah bak hna. Chim duhmi cu nitin le a nazi ttem in kan nu le kan pa upat hna ding an si ko. Nu le pa ni lawng i nu le pa a daw ngai bantuk phun si cu a deu si.\nNu le Pa ni zong zarhpi ni le biakinn chungah tuah lo ah a ttha ka ti ve, Bible thiamsang cheukhat pawl ruahnak ka hrawm ve. Hringtu nu le vialte hna Pathian nih thluachuahnak phun2 le nun saunak in pe ko hna seh.\nRelchap, (Phungthlukbia 31:10-31), Nupi ṭha cu hlawn nakin tampi in a sung deuh, cu bantuk mi hmuh bel cu a har hringhran A va nih aa bochan i a va cu a si a fak bal lai lo. A nupi nih cun a nun chung vialte a va caah khan chiatnak si loin ṭhatnak kha a tuah. Tuuhmul le khumla in puan kha a tah lengmang hna. Thilri in a khatmi sangphawlawng nih thilri an rak phorh bantukin lamhlat piin rawl kha a rak phorh hna.\nDei hlan in a tho i a innchungkhar caah khan rawl a chuan i a sinum ngaknu hna kha rian a chimh hna. Ṭha tein a ruah hnuah mitsur dum caah tangka a hmuhmi in lo pakhat kha a cawk.Thazang tlung ngaiin le lungtho ngaiin rian kha a ṭuan i a ngan zong a dam. A rianṭuanmi a hlawhtling ti kha a hngalh i zan ah a mei inn kha a mit bal lo. Amahte nih laa kha aa kher i amahte nih puan kha aa tah.\nSifak retheimi sinah nun a siang. Hawhra a tlak tikah a lungre a thei lo, Zeicahtiah a innchungkhar mi cu tling tein thil lum an ngei cio. Puanbu aa ser hna i a thilpuan cu lahmangṭhia le maimaw in tahmi an si. A va cu ram chung upa hna sinah a ṭhut tikah, hauka ah khan theihhngalhmi a si. La hmangṭhia puan kha a tah hna i taisawm kha a ser hna i chawlettu sinah khan a zuar tawn hna. Amah cu a ṭhawngmi a si i hmaizahmi a si i hmailei caan kha a ṭih lo.\nA kaa cu fimnak in a pau i a lei cungah zaangfah cawnpiaknak kha a um. A innchungkhar umkalning kha ṭha tein a zoh i an herh an baunak kha ṭha tein a hmuh. A fale nih khan, thluachuak nu, an ti i a va zong nih khan a ti ve i a thangṭhat i,Nupi ṭha tampi an um, sihmanhsehlaw nangmah nih na lonh dih hna, a ti.\nIang hi hlen a hmang, dawh hi a ziam kho, Sihmanhsehlaw Bawipa a ṭihmi nu cu thangṭhat awk a si. Amah cu a kut theitlai ruangah khan thangṭhat u, Hauka ah khan amah cu a rianṭuannak nih khan upatnak hmuhter seh. Crd: Van tum.


CHRISTMAS LAWMHNAK – The Cherry Par\nCHRISTMAS LAWMHNAK; Ramdang, Ramthadeuh ah a phan cangmi, GFA Bible Sianginn in Graduate tampi, Myanmar Believers Church in kan mino hna tampi le Chungkhar hna nih, nan rak thannak, Khrifabu le mission field ah a tuan mihna caah Christmas caan ah nan thlacamnak le chawva in nan bawmhnak hna kan hmuh tikah nan cungah lawmhnak kan vun chim. Pathian nih thluachuah inpe chin ko hna seh. Amen.\nMission field caah:- 1. Mawlamyine mission field caah Rev. Mang Hlei Cung nih a hruaimi Adelaide Chin Christian Church nih 415000 MMK\n2. Pyi (Purom) District, Padan, Mindong le Minbu Township ah missionary tuan lio mi Saya te (13) caah, Pu Aluai le Pi Ngunte hna an fanu Hniang Elizabeth kum (12) te nih Sushi Dawr an on thar mi ah Missionary Offering Box a hun mi in December Thla caah a chuakmi Ks.556310 MMK in Facang Pyi (8) le Arpi pakhat cio pek ansi.\n3. Rakhine ram, Mepung field ah a tuan lio mi Saya Lian Hung Mana caah X’mas Laksawng, Chicago Myanmar Women Fellowship, USA nih Ks. 130000 MMK anrak kuat i, Vokthau sumnga a cawk i Lunglawm tak le hlawhtling ngai in X’mas an tuah. Hika mission field ah hin Rev. Ngai Ha a tuan lio ah zum lomi nih tiva ah an biakmi Milem an rak char i, U Ngai Ha nih kan Pathian a kan hlonh piak tiin tazaa anrak Cuainak, Phungkyi pawl nih kan Krihfa upa Le a fa nu Krihfa ansi ruangah thong kum (2) an rak thlak hnanak kha asi. Tukum cu pawngkam zumlo tu, Myonee Upa pawl dihlak he Zalawng tein X’Mas an hmang ti kho.\n4.USA khua Sa, Pu Aluai le Pi Ngunte nih, Kanpalet ah mission rian atuan mi Bishop Lawm Bik le Pastor John Nain Thang caah 100000 MMK an kuat hna. Missionary hna le chungkhar hna aiawhin Lawmhnak bia kan van chim. Thlacamnak le Chawva in Christmas Lawmhnak caah tiin bawmtu nan dihlak le nan chungkhar cio cungah Bawipa tunih alet in thlawchuah inpe ko hnaseh. Bishop Dr. CK No Chhum\nNote: 2020 Christmas Kan Missionary pawl rian tuannak hmanthlak rak zoh in Thla rak cam piak rih hna ulaw.\n← Trump hi term khat dih hlah seh law ka khuaruah a har lai lo ka rak ti\nThantlang Mipi Sin Theihternak →


US Bawmhnak Kong ah Biden nih $ 2000 bak kan Herh a Ti Cang – Kawltu Team\nJOE BIDEN US President a si bak in Tuah aa Timhmi Thil Tha\nTrump cu President ca i thim tharmi Biden lawmhnak Ni Inauguration January 20 ah zeidah a tuah lai?\nUS Bawmhnak Kong ah Biden nih $ 2000 bak kan Herh a Ti Cang\nJanuary 11, 2021 Aruata Nutlai\nUS voi2nak Bawmhnak kongah Biden nih ti bak hin a vun Langhter ve cang, Amah pumpak account bak in a avun langhter mi asi. 600 maw 2000 kan ngah lai tiah mipi nih thawngpang an bawh cuahmah lio ah Biden nih ti bakhin a vun langhter ve cang. “$600 is simply not enough when you have to choose between paying rent or putting food on the table. We need $2,000 stimulus checks” tiah a vun tar mi hi asi!\n‘Na inn man pek ding le rawl na cabuai i a um dingmi kong duhthiamnak a um tikah $ 600 lawng hi cu a za bak lo. Stimulus Checks $ 2000 kan herh’ tiah a langhter ve.\nRelchap: Trump cu hi ti bak hin a Twitter in Chuah a simi ah Hillary Clinton nih a Nihsawh\nTrump cu Facebook, Instagram le Twitter i an phih cu Hillary Clinton zong a rak i lawm tak tak. Aa lawmh zong a mawh bak ve lo. Trump he uico le chizawh bantuk in aa huami an si ve caah a si. Trump cu cacawn ni ngani (Friday) ah khan Twitter bak in chuah law law a si. Hi thil a can dih bak hin Hillary Clinton cu aa lawm tuk i 2016 kum lio Twitter i a catial cia cu comment a thar in apek than.\n2016, June thla khan Trump le Hillary Clinton hna hi US President caah tiah heh Campaign an rak tuah lio cingling a si. Twitter, Facebook ti pawl ah heh tiah an rak i phomh peng.2016 June thla ah khan Hillary nih Trump cu ‘Delete Your Account” Na Twitter hi Delete tiah ca a rak post bal. Zahan nai i Trump cu Twitter i an phih dih bak in Hillary nih amah capost mi tang te ah Tick emoji in comment a pek. A langhter duhmi cu Ka chimmi a tling cang a ti duhnak bantuk a si. Hillary Clinton zong aa lawm tak tak tinak a si. A hlan a capostmi ah comment a thar in a van pek hi a si. Source:Daily Mail\n← Trump kong ah a Fapa aa Sum Kho Ti Lo\nIran Supreme leader Ayetollah nih a duh poh a chim khawh lio ah Trump belte cu Thongtlak Bantuk a Si Cang →


US Ram Um Innngei ( Mortgage, Innman Leiba A Ngeimi ) Hna – Chin World News Evening\nMay 14, 2020 Salai Van Thawngpang\nUS ram um innngei ( mortgage, innman leiba a ngeimi ) hna. Tu lio Covid-19 ruangah Federal nih forbearance ( thla thum innman ngaihthiam ) timi zangfahnak biakhia cia a si. Innman pek lo zongah credit ah ( innman pek lo ruangah 30 days late, 60 days late, 90 days late ti bantuk cu ) credit report ah kan in kuat hna lai lo, late fee zong kan in charge lai lo an ti. A hman ko.\nMahbelte, 1. kan theih palh sualmi cu Innman thla thum 3 pek lo hnu ah a thla linak in cun hlanlio bantuk tein thlakhat thlakhat in pek than a si lai tiah a ruat mi tampi kan um. A dik lo. Thlathum inn man nan pek lo hnuah a thlalinak ah a thlathum ning tein + a thlalinak = total thla li man pek a hau than lai. A ruang cu 30 years fixed in FIXED terms in a um ciami a si caah forbearance tuah ruangah 30 years kha 30 years plus 3 months tiah thlen khawh a si lo.\n2. A thlalinak ah thlakhat thlakhat man lawng pek than nan duh ahcun LOAN MODIFICATION ti mi , phaisa cuainak remhthannak tuah than a hau lai. Loan modification cu inn cawk lio bantuk in phaisa cuainak a hramthawk in tuah than khi a si.\n3. A thlalinak ah thlakhat thlakhat man lawng pek than nan duh ahcun REFINANCE zong tuah khawh a si. FORBEARANCE nih refinance tuah ding a dawn khan lo. Mahbelte cu zong cu nan thimmi (lender) bank lei nawl a si ve.\n4. A BIAPI CEM MI: FORBEARANCE nan tuah lio ah ( nan inn zuar in ) INN DANG NAN CAWK DING CU A DAWN KHO. CREDIT REPORT AH FORBEARANCE a tuah lio tiah a lang lai i FORBEARANCE tuah lio ah a dang mortgage (phaisa cuai) lak khawh a si lai lo. Forbearance dih hnu zongah phaisa na rak cuainak bank nih credit report ah zeitin dah report an tuah te lai ti mi nih a ngeih ve. A tha cemmi cu harsat ton lio cu a si ko nain, a thla thla tein pek peng khawh cu a tha cem. Siaherhnak he. Van Thawng Ling\nZohchun Tlak Laipa: US Dollar $3000 Donation A Petu Tlangval Van Dawt Thang


Vawleipi Coronavirus Kong Ah Buai A Si Lio Ah Rakhine Mipi Hna Cu Tukkahnak Ruang Ah Umnak Ngeilo In An Vai – Chin World News Evening\nVawleipi coronavirus ruang ah lungrethei in um a si lio ah Myanmar Rakhine mipi hna cu tukkahnak le faruahthawh ruang ah umnak ngeilo le chungsivang in an um hna. RFA nih an thanhning in Rakhine mipi minung 8,700 hrawng cu ramchung ah tukkahnak a um peng ruang ah umnak inn ngeilo in an vai hna. Buddhist pawl umnak (monastery) zong nih a tlum ti hna lo i dornak ding hmun an ngei ti lo tiah local lawmaker le Abbot nih an chim, tiah an thah.\nAn mah umnak hmun i zohkhenhtu (local adminstrator), phungsertu hna le Civil Society Organization hna i bawm in dornak inn 500 cu sak piak ding in an cawlcangh cuahmah lio a si. Hihi pengkulh chung acres panga a kaumi hmun ah sersiam piak ah si. May thla faruahthawh a chuah hlan ah lim a herhmi a si tiah Rathedaung township lawmaker pakhat Khin Saw Wai nih a chim.\nHi dornak inn sakmi hi tlarkhat ah 10 cio in a si lai. Rua le mau lawngte in sakmi an si. Hi zong hi April Thingyan holiday hnu lawng ah rian thok khawh a si te lai, tiah Khin Saw Wai nih a chim chih. Vawleipi coronavirus ruang ah thih cuahmah le lungrethei in um lio ah kan hawi le Rakhine mipi hna cu tthutdirnak le i dornak hmun zong ngeilo in an um cuahmah lio a si. Ref: Mzz


BIATHLI - Senri Cazual\nRooney Thawng, Busan\nPathian mi hna Sehtan nih hnuhnung bik a doh hna nak hriamnam cu hngalh khawh lo ding muisam thleng in tukforhnak phungtling in a timhtuah. Cu timhtuahnak he a kan bawh pengtu Sehtan nih cun second pakhat hmanh luat lo in kan keneh a kan zulh. Khirhfa pakhat a vun daithlang le cangka cun tuhforhnak nih a thinlung ah hmunhma lak ding in a rung luhhnawh colh. Cu tik ah ṭih a nung tuk. Zumhnak a dermi thinlung cu Sehtan ta a si ko cang.\nKhah, atu Khirhfa na thinlung na ṭhangh i naa ralring zungzal a herh cang hih! Kan ziaza a simi kan puan kha tuufa thisen in thiang lakin kan suk caan a phan cang. Iuahnak thlarau ca rianṭuan thathutnak hna tei i zuam i, ziaza ṭha bik mi si i zuam caan a si cang. Pumsa cu thinlung nih a uk awk a si. Duhnak cu dawtnak in kan tei a herh. Kan hmurka kan lei kan daithlanh ruang le sual thurhnawmhnak i kan i hnim peng ko ahcun ruahnak ṭha le dinfelnak cu kan thah hna a si ko hnga. Minung thinlung/thlarau a hrawk khotu sin, i vennak ding phaw tampi hna lakah kei ka biathli cu “Kan biachim ah siseh, kan tuahsernak ah siseh, Thiang Thlarau a dohtu, mi thinlung a zawttertu biachim hi hrial hna usi,” ti hi a si.\nNa biachim kaa khat nih na thlarau ca ah zungzal nunnak le zungzal hrem hmun a phakter khawh tihi lunghrinhnak ngei hlah. Cathiang chungah kan hmuhmi cu, “A sinah aa thlaimi misual hna lak i pakhat zong nih a hauh, Khrih cu na si lo maw? I khamh law kanmah zong kan khamh ve ngat, a ti. Sihmanhsehlaw a dang pakhat nih cun a mawhchiat, Pathian na ṭih lo maw? I tluk tein hrem kan si hih, asinain kannih pahnih hi cu hrem awk hrim kan si, kan tuahmi ruangah kan tonmi a si ko; hi pa tu hi cu zeihmanh a sual ṭung lo, a ti. A thawh I, Jesuh, na pennak na phak tik ah rak ka philh hlah, a ti. Cun Jesuh nih, Biangaite kan chimh, nihin ah Paradis ah ka sinah na um lai,” a ti (Luka 23:39-43). Cucaah zumtu mifa hna nih kan i ralrin a herh peng mi cu kan bia kaa khat ah hin dawtnak le huatnak, rualremnak le ṭhencheunak, thihnak le nunnak hna an um ti hi hngal hna sih ti ka duh. Nifa kan nunnak ah timhcia te le ralring tein a um zungzalmi si ko hna usi.\nPreviousExercise Tuahnak Nih Ruahnak A Ṭhawnter\nNextKan Ngai Tuk Cang


Breaking:Trump nih teinak a hmuh taktak cang hi’Lawmpi cio hna u sih. – Lai Lungrawn Post\nBreaking:Trump nih teinak a hmuh taktak cang hi’Lawmpi cio hna u sih.\nArizona state ah Joe Biden nih a tei an ti I an I lawmtuk lioah , a tu cu a vuihnihnak vote Audit an tuah I Trump nih tamtuk in a tei than ..Arizonahi vote 11 a ngeimi a si..wowowow, wowowow Fappi in nan kut Benkthan tuah u. Kutbenk hmanh a zuam lomi ka hawi le pawl, kutbenh a zuammi long ka hawi an si sual lai.\nKhuaika news nalak tirih hna seh. Democratic pawl ihthiam lo in ka tuah cang hna lai. Comments hna like hna share hna tangve u ca ka hawi le.\nRelchap ko:Joe Biden nih kut cung i nawlngeihnak an pek hmasat hnuah a tuah hmasak dingmi cu America mipi hna cu ni 100 chung mask i vuah dih dingin nawl a pek hna lai tiah cacawnni ahkhan a chim tiah theih a si. Hi ti ning ten a cawlcang taktak ko ahcun America mipi caah hlawtnak tampi a chuah lai tiah zumh a si.\nJoe Biden nih COVID-19 zawtnak hrik a karh lonak hnga caah mask i vuah lo hrimhrim um lo ningin nawl chuah dingin nawlnak a rak tuah bal cang i Trump tu nih cun Mask vuah hi santlaihnak a ngeimi ah a ruat loh. Mask i vuah le vuah lo kongah Joe Biden le Trump hmuhning aikhat lo taktak.\nJoe Biden a rianṭuanning le cawlcangh ai timhning cu Donald Trump nih acozah a tlaih chung COVID-19 zawtnak kong he pehtlai in a cawlcanghning nakin ṭhatnak tam deuh a chuahpi lai ti hi mipi zong nih an zumh deuh cang. Thiamsang hna nih Mask i vuah hi COVID-19 zawtnak chungin i kilvennak ṭha bik le a fawi bikmi a si tiah an chim ve. Atu tiang ah US ah COVID-19 ruangah a thimi hi minung 275,000 fai an um cang tiah theih a si. Chirhchan: VOA Burmese (TP)\nRelchap ko:Mipi nih kan hngah hlangmi US thimnak result kongah thawngpaang dang kan vun thanh tthan. Thanwgpaang hi tu le tu aa thleng ii a sikhawh chung in thanh kho le update tuahkhawh ccolh kan I zuam lai. US thimnak kongkau ah Trump nih bia a vun phuan ve hoi cang.A bik in mee diklo kogkau ah a chimmi hi an si a tanglei ah fiangfai deuh in rel khawh izuam.\nTrump nih Nevada vote diklo mi kong cu fiang taktak in a van phuan than cang. Nevada ah hin a tu dirhmun ah Biden nih vote 33,569 bak in a tei cuahmah lio asi. Asinain Trump nih Nevada Vote diklo mi kong cu fiang taktak in a van chim. Trump nih Vote dik lomi hna cu mithi vote 1500 nak tam hmuh asi. Cun minung 42,248 hna nih voi tampi vote an thlak nolh tiah a chim. A sullam cu Trump nih hin vote dik lo a chim mi hi hmu than sehlaw Neveda ah Trump nih teinak a hmuh lai ti nak khi a si.\nRelchap: Ka rak chim ning tein CNN zong nih a chim ve cang hi November 20 ah ka rak tialmi ning tein a tling cuahmah cang ko hi. Trump cu teinak lam a zawh cuahmah cang. CNN zong nih ka chimmi lam (Phunghram) ah hin Trump ca ah teinak a um, state pakhat cio nih an thim te lai i phung ning tein Trump nih a tei te ko lai a ti cang ko hi. Nov. 20 ah ka rak taarmi kha ka taar than ko hi. Tlawmpalte ka remhmi le ka chapmi a um. US thimnak hitihin a buai peng rih ah cun president hi zeitindah thim a si lai? Zei can dah a rauh rih lai? 2000 kum thimnak ah cun thimnak ni hnu ah ni (36) tiang a rau. Kum 1876 thimnak ah cun November in March tiang a rau. Kum 1824 ah cun tanglei aiawhtu (House of Representatives) nih president cu an thim. Atu i kan aupi i kan cuanh cuahmahmi electoral vote in an rak thim lo. Cucaah atu tan thimnak hi zei can dah a rauh lai ti chim khawh zong a si lo cu pin ah hi electoral vote vialte a fian in president cu a fiang cawlh lai ti khawh zong a si lo.\nCucaah atu ah kan cuanh ciomi electoral college hna i an cunglei ah hin nawlngeitu an um rih ti cu a fiang. Mee relnak hmun (electoral college) cio nih mee an pek cio mi zoh in a tlangpi in president cu thim a si tawn. Sihmanhsehlaw thil aa ningcang lomi a um ahcun hitihin a dotdot in a si kho rih. (1) Electoral vote nih teinak a pekmi cu mee firnak tbk aa ningcang lomi a um ahcun state phungtlaitu (legislature) hna nih an thlen khawh rih. Atu ah hi legislature pawl mee firnak kong mithmuh tehte pawl nih an chimmi cuan ngaih cuahmah liopi a si. Aa thuimi (swing) state legislature pawl hi Republican (Trump lei) deuh ngawt an si. (2) Cu state legislature nih teinak a pekmi cu ramukbawi (state governor) nih veto nawlngeihnak in a thlen than khawh ve. Sihmanhsehlaw hmailei thimnak ah mee kan hmu sual lai lo ti phan ah hihi cu ramukbawi hna nih cun an tuah ngam lai lo.\n(3) Cu ramukbawi nih teinak a pekmi cu minung (435) ummi tanglei aiawhtu hna (House of Representatives) nih an thlen than khawh ve hoi. Atu tiang ahcun tanglei aiawhtu (house) ah hin Democrat lei nih thutnak (222) an hmuh. Republican lei nih (209) an hmuh. Nizan ah Trump nih a chim ning ah cun tu kum ah Republican lei nih house thutdan (12) an hmuh chap ti a si. Cucaah Republican lei nih thutdan (211) an hmuh cang tinak a si. Cun house ah a thumi Democrat cheukhat nih Biden cu an duh lo caah Trump kha mee an pek khawh men. Cucaah Trump nih tei dawh a si. Biden nih a tei sual hmanh ah a cungah senate aa um rih. (4) House of Representatives nih teinak a pekmi cu minung (100) umnak cunglei aiawhtu (senate) nih a thlen than khawh rih. Atu tan ah hin Republican lei nih senate thutnak (50) an hmuh cang. Democrat lei nih (46) an hmuh party dang nih (2) an hmuh.\nA taangmi thutdan (2) zong hi Republican lei nih hmuh dawh a si. Cucaah senate nih president a thim ahcun Trump nih teinak hmuh ko lai. (5) Senate nih teinak a pekmi kong ah a buaibai rih ahcun state cio nih mee thlaknak in president cu thim a si te lai. State pakhat nih mee pakhat lawng thlaknak nawl a ngei. Cuticun state cio mee thlaknak tiang dirhmun a phak ahcun Trump nih a tei hrimhrim ko lai. Zeicahtiah atu tiang thil sining zoh ah Democrat state cu (23) an si i Republican state cu (26) an si. Cucaah phunghram ning tein a kal ahcun Trump nih a tei hrimhrim ko lai. Trump a duh lo tukmi CNN zong nih cucu a chim cang. Cucaah Trump lei a tangmi pawl nan lunglawm ko u! Ref: Rev. Biak Lian Vel\nRelchap ko:Tutan thimnak ah President nih teinak ahmuhnak dingah alam a ummi. Court biachahnak. Vote an suaksaamnak State 6 court hna nih Trump case zeitluk athat in evidence an ngeih zongah mithmutu witness hna nih an phuan zongah an cohlang hna lo ti asi. Aruang cu Court pawl hna hi political party hoih in akalmi lawngte an si caah asi. Supreme Court kalding ah hin court hme pawl kal hmasa ahau. Court hme tete Democrats hna nih Trump case an cohlan lomi hi zeihmanh apoinak a um lo. Nawlngeitu taktak an umnak hmun cu Supreme Court khi asi. Supreme Court ahhin Trump adirkamhmi tampi an um hna. Supreme Court nih order achuah ahcun state kip ah Trump nih teinak ahmuh lai ti asi. Post in vote thlakmi hi million tampi asi i, vote angeitu zong an um lo.\nRelchap ko:Ralbawi Richard Waldron, cybersecurity expert, nih amah sin le Arizona thimnak lutlai dihlak sinah minhngalh lomi pakhat nih email a kan kuat cio. Democrat pawl meeting an tuahnak a dikthlir tein le Pima County ah Democrat candidate pakhat cio ca ah mee 35,000 an fonhpiak ding in bia an ceihnak vialte a chim dih hna. “Biden le Kamala Haris ca zong an tuah ve. A mui aa langh i chiahserh biakamnak a tuah te ko lai tiah kan i ruah chan. Cun hi tin vote an fonh hi election ni ah a si i ka hmuhchuah khawh te ko lai,” tiah Waldron nih a ti. Rev. Biak Lian Vel\nThawngpang dang: Uar um kho taktak si. Trump nih Khrihfa a si nak a langhter than cang. Kan Bible ahcun “na ral kha va daw” timi bia a um. Cu bantuk cun Laimi nih kan uar ngaingai mi Trump nih a tu dirhmun ah a ral bik simi Joe Biden cung ah hi bia hi a chim i, Khrihfa a sinak a langhter. Tunai deuh kan van post cang bantuk khan Biden cu fak ngai in aa hliam. Trump nih aa hliam ti a theih bak in mah ti hin Trump nih a wish, “Get well soon.” tiah a dam zau khawhnak ding ah a wish. A tu dirhmun ahcun Trump caah Biden hi a ral bik a si.Asinain Trump nih hin Biden hi pumpak in a hua taktak lo timi hmuh khawh a si. Khrihfa a si bantuk in a lungput zong a tha ngaingai.\nPathian riantuan pakhat nih:Trump kong a chim mi cu’Lungthin a nuam kho taktak si.\nDonald Trump nih:Mipi sin ah thawngthanh nak a tuah cang hi.


US: Iraq Cozah Tei An Rial Lai I Iran Cozah A Tah Chuak Chin Cang Lai — Salai Ephraim Thawngpang\nAmerican cozah nih cun Iraq cozah cu a hrocer hnawh t’han cang,”Iraq cozah nih Iran ram thil chuak OIL cawknak dingah ni 90 chung te lawng a caan kan pek cang”tiah a chimh.ni 90 a dih hnu cun Iraq nih Iran ram chuak thilri hna cu zei taktak hmanh na cawk awk le na tawngh pi awk a si ti lai lo tiah an chim.cun Iran ram sin ah OIL a caw mi hna ram vialte hna zong a rikhiah piak an si lai i cu rikhiah piak mi tiang lawng a caan pek an si cang lai.\nAmerican cozah nih Middle East ram chung lawng vun chim lo i a cozah ralkap a chiah tam cem nak hmun cu Iraq ram hi a si.Iraq ram chungah hin a cozah ralkap lawng si lo in a ralthuam le hriamnam t’ihnung tam lak te a chiah nak hmun a si.American cozah nih Iran nuclear deal hrawh a timh piak ruangah vawlei cung chawlehnak lei tuaitam hmasa a timh cang.asinain Iraq ram hi miharsa taktak an si i nikhat chungah sulmilam 20 chung bak mei le ti neilo in an um tawn caah hi tibantuk in an cungah vel a neih piak hna hi a si tiah an chim.\nCun American cozah nih Iran nuclear deal kongah voi khat ah Iraq ram a reh a si ah cun Iraq mipi ei-din awk neilo in a thi dingmi tampi an um caah le a nemnak in a chimh hna hi a si.Iraq cozah nih hin a ram chung rian t’uan nak ding ah ti’n Iran ram ta gas le Oil hna cu nikhat ah 28 million cubic meters tluk bak Iraq power generation hrangah pipe in a lak peng tiah an chim.\nCun Iraq ram nih nikhat ah Iran electricity thazaang cu 1,300 megawatts tluk peng a hman/lak fawn.Washington nih hi tibantuk in Iraq cozah ni 90 chung caan a pek mi cu ni 90 a dih hnu ah Iraq nih nawl zulh piak in Iran ram ta thil hna cu hmang lo in a um a si ah cun Iraq mipi hna caah t’ihnung taktak mi a si kho.US cozah nih Iran hi zoh hmanh sehlaw Iran ram chung thil chuak hmanglo in a um kho lo ding ram tamtuk an um tiah an chim.\nTagged US: Iraq Cozah Tei An Rial Lai I Iran Cozah A Tah Chuak Chin Cang Lai\nThisen Sang Zawtnak Le Zunthlum Zawtnak A Neimi Hna Caah Damnak Si Tha Taktak A Si →\n← By Salai Tlang Au: Ramdang Um Laipa Pawl Hi Uico Hme Nan Lawh Viar Cang Hna Hi


THAWNGPANG TTHATUK A CHUAK CANG BLM CU AN LO NE AI – The Chinlung Post\nTHAWNGPANG TTHATUK A CHUAK CANG BLM CU AN LO NE AI\nBLM Nih Tazacuai An Timhmi Mirang Nuva An Luat.MISSOURI State, St Louis khua I a ummi, mirang nuva, Mark le Patricia McCloskey cu June 19 ah khan, minak ttantu, Black Lives Matter pawl nih an inn tual ah an au hnawh hna caah meithal an I chuah zau I an intual in an bawmh hna. BLM pawl nih an in area kulhnak zeimawzet zong an hrawh ti a si. Asinain ikahnak taktaknak a chuak lo.\nMah ruangah mirang nuva hna cu cozah sihni prosecutor nih tazacuai ding in court ah a file. Asinain Missouri state attorney general Eric Schmitt nih minung nunnak caah tih nunnak an tuah si loin BLM pawl nih nuva hna chungah political persecution” an tuah a si caah tazacuai lo dingah biachahnak a tuah caah tazacuainak in an luat.\nCovid-19 Nih Amazon Boss/CEO Jeff Bezos A Rumter Chin. Coronavirus ruangah Amerian minung tampi cu riantuan ding hmanh a ngei lomi kan tam lio caan ah Amazon company ngeitu Jeff Bezos cu a rum chin lengmang. Cacawn nikhat ni lawngah a hmuhmi phaisa cu billion 13 renglo a si.\nAtu cu a ngeihmi diklak US$ billion 189 a phan cang. US company nganpi pi a simi, Nike company ngeihmi, $149.7billion, McDonald company ngeihmi, $142.3billion, le Exxon Mobile ngeimi, $184billion nak in a ngeihmi a tam deuh cang.\nJeff Bezos nih tukum chung lawngah a hmuhmi phaisa cu US$ 74 billion a si. US minung tampi cu rian an tuan kho lo, an um hmun in amazon ah online in thil tam tuk an cawk pin ah Amazon stock a kai tuk caah atu bantuk a ngeihchiah a chap chin lengmangnak a si an ti.\nUS Cozah Bawmhnak Kong Ceihhmainak An Tuah.Senate Republican party hruaitu McConnell le Democrats hruaitu hna cu tuchun ah white house ah tonnak an ngei. Republican hruaitu hna nih avoi 2nak bawmhnak check pek dingah an lungtling. Asinain kum khat ah income 40000 in a tanglei a ngahmi kha pek an duh deuh hna.\nTutan ah Republican pawl nih chuahpi dingah an I tinhmi hi one trillion tluk a tammi bill a si. Mah chungah 100 billion cu state le local cozah caah hman an duh I, billion 70 cu sianginn him tein onnak caah hman a duh. Ceih hmainak a dih rih lo caah zetik ah biachahnak an tuah lai a fiang rih lo. August thla thawk ah hin ceihhmainak a dih lai tiah an zumh. Cucaah mipi sin chek a phak cu August zarh hnihnak lei lawngah a si lai ti a si.\nChinese Spy Pahnih US Cozah Nih Tazacuai Hna.US Department of Justice nih Tuluk miphun pahnih hna cu US cozah, private company le Covid-19 kherhhlainak an tuahmi pawl a thlithup in online an in fir, an hack caah DOJ nih taza an cuai hna. Tuluk cozah caah spy rian kum 10 renglo a tuan cangmi, Li Xiaoyu, 34, le Dong Jiazhi, 33 cu Tuluk ram I a ummi an si caah Tuluk cozah nih US ah an kuat lai an zum lo.\nMaryland, Massachusetts le California ah Covid-19 research an tuahmi thilri le file zong fir an I zuam ti a si. Zeiltuk an fir cang timi chim khawh a si rih lo. Tuluk cozah nih hin US ah sianginn kaimi Tuluk singngakchia pawl asiloah Tuluk ram in computer hacker a thiammi pawl hna hmang in US cozah le private company pawl thil an sermi le research an tuahmi pawl cu an fir I, a ttuh tampi an serchuah ti a si.Credit:Salai Lairamthang\nKHAH US NIH TULUK SUNGTHOH MINUNG PAHNIH TAZA AN CUAI HNA


THANTLANG PENG NLD CU KA LUNG AN DONG TUK CANG – The Chinlung Post\nNLD party le Suu Kyi cu ka uar tuk ko nain Thantlang peng NLD belte cu ka zoh hna i ka lungdong, ram rian maw an tuan or sipuazi dah an tuah? Pu Zacung zong tender bawh company ngeitu, Pu Chanham le MP Nisuilian zong tender bawh company ngei an si ve. Anmah paw caah thimnak an lut rua ka ti. An caah a cawlcangmi an agent zong ka zoh hna i tender bawhmi lawngte an si, Mara ah tender bawh thawng bik Mangdun, Lautu ah Magretpa, Zophei ah Pabawm. An dihlak tender bawh lawngte. Tender party tiah auh an hau cang. By Salai Lungthlitum.\nRolian Cabia cu aturu bak hih vun relchih hmanh: USDP/CNP Riantuannak hrawktu H. Van Thio tiah catial tu sin cakuat le fianternak. Naite September 27, 2020 ah Love of USDP ti mi le Thantlang pate ti mi nih Vice President Van Thio kong ca atial mi cu ngaih nuam lo taktak thil a si. Hi bantuk an catial mi zoh tik ah mi soisel le dohnak lam lawng a kawl mi an sinak a lang. Vice President Van Thio nih USDP le CNP riantuannak a hrawh tiah a ti mi chung in lehnak le fianternak ka van tuah.\nVice President Van Thio nih zei bantuk USDP le CNP riantuannak dah a hrawh? USDP le CNP nih hrawh piak awk in rian an tuan mi zei dah a um. atu na langhter mi hi a dik lo mi khuaruahnak le ruahnak that lo thinlung he ca na tial mi a si ka zumh.Vice President Van Thio nih Saisihchuak lam leet a tim naisai lo. Hi saisihchuak lam tlamtlinter tu hi zanfatin chunmang a manh mi le aa zuam mi a si.\nSaisih chuak lam hi USDP le CNP nih an tuan mi le thawk mi a si lo. saduh thahnak cu an rak ngei ve men ko lai nain USDP le CNP chan ah a cawh zong an co lo I Hluttaw zong ah tuah ding biachahnak an tuah bal mi a si lo. Saisihchuak lam cawh ding saduh thah hna cu anmah USDP le CNP hlan in pawngkap khuate hna nih saduh cu kan rak thah cio mi a si. Saisihchuak lam khi CNP le USDP kut neh pakhat hmanh aa tel lo tihi na hngal rua lo.\nSaisihchuak lam kong hi MP Pu Bawi Khing nih Hluttaw ah a chuah pimi a si. cucu 2017 lio ah a si. Hi kong cu MP Pu Bawi Khing sin ah fiang tein hal khawh a si.Saisihchuak lam zong tikir lei in a leet fawn lo. a leet lo caah pei Thantlang, Thlualam, Hriangkhan, Thau le Bungtlang lei in a cawhter hna i lung zong zeimawzat an phah cang khi. atu Hriangkhan in Tikir, Hmunhal le sialam lei in lamtuah a timh mi cu, Saisihchuak lam a awr kho ve lo mi hna khua nih Saisihchuak lam an zulh khaw ve nakding caah tuah ding in a tawlrel mi a si.\nTikir lam zong hawi hlei lam tha khun in a ser lo, na zumh lo cun va hrawng ta law na hngalh lai, nawkcek lak ah daw kal cio si ko khi. Thantlang, Thlualam, Hriangkhan, Thau le Bungtlang in Mizoram Sangau khua ah luhter ding in India cozah hna he tuanti ding in hnatlaknak an tuah khawh hnu ah budget zong an thlak cang cu. USDP le CNP lio ahcun an chim lawng an rak chim, an caih piak duh hna lo. a hnu ah MP Pu Bawi Khing nih a hal hna. cu lio ahcun Hakha le Thantlang kar lam hmanh an rak phah thlu rih lo, mengli tluk a rak i duh rih.\nAtu hi Saisihchuak lam cu meng 27 chung lung an phah khawh cang. Bawi Nu hlei zong a hlan dawnh ding tiah rak ti mi ning in India taangzung he an i caih dih cang. chim duh mi cu Saisih chual lampi hi Vice President nih a leet lo, tikir, Hmunhal in Sialam lei in Saisihchuak lam cawh a timh mi cu Saisihchuak lam a awr ve lo mi hna khua caah tuah a timh mi a si.Cun Pyidawngsuh lam caah USDP chan ah chiah mi Hakha, Thantlang, Hnaring, Rezua, Palawa lam pi zong a let than i UPC khrihfabu umnak hmawngtlang lei ah a kalter caah Hmawngtlang khua zong an buai phahnak a si tiah an ti mi zong lih le hrokhrol in na chim.\nKhi lam pi Hmawngtlang lei kalnak lam khi Vice President nih a theih mi a si lo. Budget cu a pek hna, lam um tuning le riantuan ning cu state cozah nih an tawlrel mi a si. cu ka theng ah lam kalter uh ti mi ah Vice President aa thlak lo. state cozah an um ve ko caah state cozah nih a tha an ti mi ning in an tuan mi a si.Cun hi Pyidawngsu lam pi Tio le Saisihchuak lam pi hna hi budget tampi in a tla mi a si bantuk in rianrang in lim khawh mi rian a si lo.\nCun State Cozah sin ah tuanvo pek cang mi lawngte an si tik ah State cozah santlaih lonak zong a si kho tihi na ruat kho rua lo.Na lungtlin lo mi cu State cozah sin ah chim ding a si lo maw? ziah pumpak rem lo nak thinlung he Vice President hi hi bantuk in thil si lomi na puh. Dawtnak a ngei mi na si ahcun atu bantuk in bia na chim ka zum lo. Thantlang hna cu Vuanci (Minister) kan ngei lo lio ah Vice President hna kan ngeih ruang ah Thantlang hi papek in Cozah nih tampi aa kan bawmh hih.Tikir B le Tikir A kong hna cu na vachim rel len ding ah ka ruat lo. miforh phun in catial na duh caah a si.\nTikir A le Tikir B kar lam zong a tuah thiamthiam ko lai, Saisihchuak tiang a tuah lai khih. fur lio ahcun khuakar lam cu khoi ka poh an chia cio ko. cun zei poh hi budget a tlak ning in riantuan a si caah duhnak lawng in riantuan khawh a si lo, tuanding mi, tuan lio mi le tuan lai mi tiin a um ko.NLD thlak duh ah Vice President rumro nan soisel mi hi nan tanh mi Party quality zeitluk in dah a tih nun ti kha alang ngai. Hibantuk in catial hmang mi le ruahnak ngei mi sin ahcun Jesuh hmanh President tuan sehlaw nan hmai ahcun a tling lai lo. Hi bantuk ca na tial mi ruang ah khuate zeimaw nih Vice President cung ah an lungfah ding mi hi na tih lo maw? hi nak in fiang deuh theih na duh ahcun pumpak in I ton khawh ka si. Catialtu: Rolian